70 статья. Бюллетень

1. Бöрйысьöмъясын, референдумын гöлöсуйтöм вылö бöрйысьысьлы, референдумын участвуйтысьлы сетöны бюллетень.

Бюллетеньяссö лöсьöдöны сöмын лöсялана комиссиялöн тшöктöм серти. Бюллетеньяс нумеруйтны оз позь. Лöсьöдöм бюллетеньяслöн лыдыс оз вермы лоны унджык регистрируйтöм бöрйысьысьяс, референдумын участвуйтысьяс лыдысь 1,5 прöчент вылö унджык.

2. Коми Республикалöн Государственнöй Сöветса депутатъясöс бöрйöм вылын сы могысь, медым бюллетеньяссö эз подделайтны, найöс вöчигöн вöдитчöны ва знакъяса кабалаöн либö типографияын микрошрифт гижöдöн да (либö) видзан сеткаöн либö та могысь вöдитчöны торъя пасöн (маркаöн). Торъя пасъяс (маркаяс) вöчан да наöн вöдитчан пöрадоксö, налысь лыдсö, а сiдзжö вылынджык сулалысь комиссия улынджык сулалысь комиссиялы торъя пасъяс (маркаяс) вуджöдöм вылö сетöм корöмъяссö вынсьöдö Коми Республикаса бöрйысян комиссия гöлöсуйтан лунöдз 60 лунысь оз сёрджык.

Меставывса асвеськöдлан органъясö бöрйысьöмъяс нуöдöм вылö (муниципальнöй юкöнлöн бöрйöм органö бöрйысьöмъяс кындзи, мый нуöдöны бöрйысян кытшъясын, кöнi бöрйысьысьяслöн лыдыс 5 сюрсысь абу унджык) сы могысь, медым бюллетеньяссö эз подделайтны, найöс вöчигöн вöдитчöны типографияын уна рöма кабалаöн либö микрошрифт гижöдöн да (либö) видзан сеткаöн.

Муниципальнöй юкöнлöн бöрйöм органö депутатъясöс бöрйöм вылö, мый нуöдöны бöрйысян кытшъясын, кöнi бöрйысьысь лыдыс 5 сюрсысь абу унджык, бöрйысьöмъяс котыртысь бöрйысян комиссиялöн решение серти сы могысь, медым бюллетеньяссö эз подделайтны, найöс вöчигöн вермöны вöдитчыны микрошрифта кабалаöн, сы лыдын уна рöмаöн.

3. Бюллетеньлысь формасö да текстсö, бюллетень лыдсö, а сiдзжö бюллетень вöчöм бöрся видзöдан пöрадоксö вынсьöдö лöсялана комиссия гöлöсуйтан лунöдз 20 лунысь оз сёрджык. Бюллетеньлысь текстсö колö гижны сöмын сылöн öтар бокас.

4. Кандидатъяс вöсна гöлöсуйтöм нуöдiгöн бюллетеньын пасйöм кандидатъяслысь овъяссö гижöны алфавит серти, та дырйи бюллетеньын быд пасйöм кандидат йылысь сетöны татшöм юöръяс:

1) ов, ним, вич;

2) чужан кадпас;

3) Россия Федерацияса субъект, район, кар, мукöд олан пункт, кöнi олö кандидат;

4) медшöр уджаланiн либö служитанiн, чин (сэк, кор уджаланiныс либö служитанiныс абу – вöчан удж);

5) кандидатыс кö лоö депутатöн, но уджалö оз пырся подув вылын – та йылысь öттшöтш бöрйöм органлысь ним индöмöн;

6) кандидатсö кö вöзйис бöрйысян öтув – «вöзйис бöрйысян öтув» кывъясöн тайö бöрйысян öтувлысь дженьыд нимсö индöмöн;

7) кандидатыс кö вöзйис ассьыс кандидатурасö ачыс – «вöзйис асьсö» кывъяс;

8) пасйöм кандидатыс кö, кодöс вöзйöма веськыда, Федеральнöй оланпаслöн 33 статьяса 2 пункт серти индiс шыöдчöмын сы йылысь, мый кöсйö баллотируйтны асьсö политическöй партия, мукöд общественнöй öтув дорö – лöсялана политическöй партиялысь, мукöд общественнöй öтувлысь дженьыд ним да тайö политическöй партияын, мукöд общественнöй öтувын пасйöм кандидатлысь статус;

9) пасйöм кандидатсö кö, кодöс вöзйис бöрйысян öтув öти мандата (уна мандата) бöрйысян кытш серти, пыртöма сiдзжö пасйöм кандидатъяс списокö – та йылысь юöръяс;

10) сэк, кор пасйöм кандидатлöн, кодöс пыртöма бюллетеньö, эм вештытöм либö бырöдтöм судимосьт, – сылöн судимосьтъяс йылысь юöръяс.

5. Кандидат списокъяс вöсна гöлöсуйтiгöн бюллетеньясын пудъясьöмöн артыштöм пöрадок серти индöны кандидатъяслысь списокъяс пасйысь бöрйысян öтувъяслысь дженьыд нимъяссö да эмблемаяссö öти рöмöн (эмблемасö кö вöлi сетöма бöрйысьöмъяс котыртысь комиссияö тайö Оланпаслöн 35 статьяса 11 серти), списоклöн республиканскöй (став муниципальнöй) юкöнö пыртöм став кандидатлысь ов, ним, вич, мутасса группалысь номер да ним, а сiдзжö кандидатъяс списоклöн лöсялана мутасса группаö пыртöм 3-ысь абу унджык кандидатысь ов, ним да вич.

Сы могысь, медым индыны бöрйысян бюллетеньын бöрйысян öтувъяслысь нимъяс пасъян пöрадоксö (либö дорвыв номерсö), пудъясьöмсö нуöдö бöрйысьöмъяссö котыртысь бöрйысян комиссия бöрйысян öтувъяссö уполномочитöм петкöдлысьяскöд öттшöтш гöлöсуйтан лунöдз 30 лунысь оз сёрджык.

6. Быд пасйöм кандидат йылысь тайö статьяса 4 да 5 юкöнъясын индöм юöръяссянь, бöрйысянь öтув нимсянь веськыдвылас индыссьö куш квадрат.

7. Сэк, кор Федеральнöй оланпаслöн 38 статьяса 35 пункт, тайö Оланпаслöн 38 статьяса 14 юкöн серти муниципальнöй юкöнъяслöн бöрйöм органъясса депутатъясöс бöрйигöн гöлöсуйтöны öти кандидатура кузя, бюллетеньын пасйöм кандидат йылысь тайö статьяса 4 юкöнын артыштöм юöръясысь улынджык индöны бöрйысьысьяслы бöрйöм вылö вариантъяс «Та дор» да «Паныд» кывъясöн, мыйяссянь веськыдвылас индöны куш квадратъяс.

8. Уна мандата бöрйысян кытш серти бöрйысьöмъясын гöлöсуйтöм вылö бöрйысян бюллетеньын быть колö индыны мандат лыдсö, кутшöмъясöс колö юклыны тайö бöрйысян кытшас, а сiдзжö бöрйысьысьлысь гöлöс лыдсö.

9. Референдумын гöлöсуйтiгöн бюллетеньын гижöны референдум вылö кыпöдöм юалöмсö, мыйысь улынджык индöны референдумын участвуйтысьяслы бöрйöм вылö «Та дор» либö «Паныд» либö «Да» либö «Ог» кывъяс, мыйяссянь веськыдвылас индöны куш квадратъяс.

Референдум вылö кö сетöны альтернативнöй юалöмъяс, то бюллетеньын быд юалöм вариантсянь веськыдвылас индöны куш квадрат.

Референдум вылö кö пыртöны некымын юалöм, найöс пыртöны öти бюллетеньö, öта-мöд бöрся нумеруйтöны да öта-мöдсьыныс торйöдöны водсаног визьясöн либö референдумса быд юалöм вылö вöчöны торъя бюллетень. Кор некымын юалöм кузя гöлöсуйтiгöн найöс сьöрсьöн-бöрсьöн пыртöма öти бюллетеньö, сэки референдумса быд юалöм улын индöны референдумса участвуйтысьяслы бöрйöм вылö «Та дор» либö «Паныд» либö «Да» либö «Ог» кывъяс, мыйяссянь веськыдвылас индöны куш квадратъяс.

Референдум вылö кö сетöма нормативнöй акт бала, то бюллетеньын сетöны сылысь текстсö либö индöны тайö нормативнöй актлысь нимсö.

10. Бюллетеньяс печатайтöны роч кыв вылын. Бöрйысьöмъяс котыртысь комиссиялöн решение серти, референдум, бюллетеньяс печатайтöны роч да коми кывъяс вылын. Лöсялана текстсö роч кывсянь коми кыв вылö быть сöгласуйтö Коми Республикаса олöмö пöртысь власьт орган, кодöс Коми Республикаса Правительство уполномочитöма Коми Республикаса правовöй актъяслысь текстъяссö вуджöдны коми кыв вылö.

11. Полиграфия организацияясöн вöчöм бюллетеньяссö сетöны вына гöлöс правоа комиссияö пырысьяслы, кодъяс сетöны бюллетеньяс вöчöм вылö заказъяссö, акт серти, кытчö пасйöны сiйöс вöчан кадпассö да кадсö, а сiдзжö сетöм бюллетень лыдсö. Заказ серти пачкаясö упакуйтöм бюллетеньяссö сетöм бöрын, полиграфия организацияса уджалысьяс бырöдöны кольöм бюллетеньяссö (кольöны кö), мый йылысь гижöны акт. Бюллетеньяс вöчöм вылö заказ сетысь комиссиялы лöсялана полиграфия организацияысь бюллетеньяс босьттöдз 2 лунысь оз сёрджык колö примитны решение сы йылысь, кöнi да кор босьтны бюллетеньяссö тайö комиссияö пырысьясыслы, бырöдны бюллетеньяссö. Тайö комиссияö быд пырысь, быд кандидат, кодлысь овсö гижöма бюллетеньö (кандидатъяс кындзи, кодъяслысь овсö гижöма кандидатъяс списокö), либö татшöм кандидатсö петкöдлысь, быд бöрйысян öтувöс петкöдлысь, кодлысь нимсö индöма бöрйысян бюллетеньын, референдум нуöдöм кузя водзмöстчысь группаöс петкöдлысь, референдумын участвуйтысь быд мукöд группаöс петкöдлысь вермö лоны бюллетень сетiгöн да кырымавны тайö юкöнын индöм актъяссö.

12. Бюллетеньяс вöчöм вылö заказ сетысь комиссия полиграфия организациясянь бюллетеньяс босьтöм бöрын акт серти сетö найöс веськыда улынджык сулалысь комиссияö кадколастö, мый урчитöма бöрйысьöмъяс, референдум котыртысь комиссияöн, бюллетеньяс юклöм йылысь аслас решение подув вылын. Веськыда улынджык сулалысь комиссияяс сетöны бюллетеньяссö улынджык сулалысь комиссияясö татшöм жö пöрадок серти, участкöвöй комиссияяс пыртöмöн. Сы йылысь, мый вылынджык сулалысь комиссия бюллетеньяссö сетö улынджык сулалысь комиссияö, лöсьöдöны акт 2 экземплярöн, кытчö индöны сiйöс лöсьöдан кадпас да кад, а сiдзжö сетöм бюллетень лыд.

13. Участокса комиссияяслы бюллетеньяссö сетöны гöлöсуйтан (сы лыдын кадысь водз гöлöсуйтан) лунöдз 1 лунысь оз сёрджык. Быд бöрйысян участок, участокса референдум кузя сетöм бюллетень лыдыс бюллетеньяс сетан лун вылö оз вермы лоны тайö бöрйысян участокын пасйöм бöрйысьысьяс, референдумын участвуйтысьяс лыдысь 0,5 прöчентысь унджык (но абу этшаджык 2 бюллетеньысь) да лоö лöсялана бöрйысян участокын бöрйысьысьяслöн, референдумын участвуйтысьяслöн списокö пыртöм бöрйысьысьяс, референдумын участвуйтысьяс лыдысь 70 прöчентысь этшаджык. Участокса комиссияяслы бюллетеньяс сетiгöн быдöнöс арталöны да туйтöмъяссö бöрйöны, та дырйи туйтöм бюллетеньяссö (найö кö сюрöны) бюллетеньяс сетысь комиссияö пырысьяс бырöдöны, мый йылысь гижöны акт.

14. Вылынджык сулалысь комиссияöн улынджык сулалысь комиссиялы бюллетеньяссö сетiгöн, сэтысь туйтöмъяссö бöрйигöн да бырöдiгöн вермöны лоны тайö комиссияö пырысьяс, тайö статьяса 11 юкöнын индöм кандидатъяс либö найöс петкöдлысьяс, а сiдзжö тайö статьяса 11 юкöнын индöм бöрйысян öтувса, референдум нуöдöм кузя водзмöстчысь группаса, референдумын участвуйтысь мукöд группаса йöз. Лыддьöдлöм йöзлы бюллетеньяс сетан места да кад йылысь юöртö лöсялана комиссия, кодi сiдзжö сетö позянлун тайö статьяса 11 юкöнын индöм быд кандидатлы либö öтиысь абу этшаджык сiйöс петкöдлысьлы, тайö статьяса 11 юкöнын индöм быд бöрйысян öтувса öтиысь абу этшаджык мортлы, референдум нуöдöм кузя водзмöстчысь группаса, референдумын участвуйтысь мукöд группаса öтиысь абу этшаджык мортлы лоны бюллетеньяс сетiгöн. Та дырйи лыддьöдлöм йöз пиысь быд морт вермö кырымавны бюллетень сетiгöн, а сiдзжö сыысь туйтöмъяссö бöрйигöн да найöс бырöдiгöн (татшöмторъяссö кö лоö вöчöма) актъяссö.

15. Бюллетеньяс сетöмысь да видзöмысь кывкутöны комиссияса веськöдлысьяс, кодъяс бюллетеньяссö сетöны, босьтöны да видзöны.

16. Участокса комиссияöн босьтöм став бюллетеньлöн банладорас веськыд вылыс пельöсас кырымасьöны участкоса комиссияö кык пырысь, кутшöмъясöс эскöдöны участокса комиссиялöн печатьöн.

17. Сэк, кор бюллетеньяс вöчöм бöрын кандидатъяс списокысь пасйöм кандидатыс, кодлысь ов, ним да вичсö индöма бюллетеньын, петiс, кандидатöс, кандидатъяслысь список пасйöмсö бырöдöма либö киритöма, кытшса, мутасса, участокса комиссияяс кандидатöс, кандидатъяслысь списокъяс пасйысь комиссиялöн индöм серти киритöны бюллетеньясысь татшöм кандидатъяс йылысь, бöрйысян öтувъяс йылысь, кодъяс пасйисны кандидатъяслысь став списокъяссö, юöръяссö. Сэк, кор дась нин бюллетеньö колö пыртны кандидат йылысь, бöрйысян öтув йылысь вежсьöмъяс, тайö вежсьöмъяссö кандидатöс, кандидатъяслысь список пасйысь комиссиялöн решение серти вермасны пыртны киöн гижöмöн либö техническöй средствоясöн кытшса, мутасса либö участокса комиссияö пырысьяс. Торъя случайяс дырйи, кор бöрйысяна бюллетеньö колана вежсьöмъясыс вермасны сьöктöдны бöрйысьысьяслысь бöрйысьны кöсйöмсö, бöрйысьöмъяс котыртысь комиссия вермас примитны решение сы йылысь, медым бюллетеньяссö выльысь печатайтны выль текстöн. Та дырйи бюллетеньяссö колö вöчны Федеральнöй оланпаслöн, тайö Оланпаслöн корöмъяс серти, кутшöмъяс колöны бюллетеньяс вöчöм вылö, найöс вöчан кадколаст дорö да улынджык сулалысь комиссияяслы бюллетеньяс сетан кадколаст дорö корöмъяс тöд вылö босьттöг.

18. Сэк, кор оланпас серти гöлöсуйтан лунöдз 10 лунысь этшаджык кадö примитöны кандидатъяс, кндидатъяслысь списокъяс пасйöм йылысь решение, кандидатöс, кандидатъяслысь список пасйысь комиссия вермö примитны дась вöчöм бюллетеньясö индöм пасйöм кандидат, кандидатъяслöн список йылысь юöръясö ки помысь либö техническöй средствоясöн вежсьöмъяс пыртöм йылысь решение.

19. Гöлöсуйтан лунö гöлöсуйтан кад помасьöм бöрын комиссияын вöдитчытöм бюллетеньяссö арталöны да лыддьыссьöны бырöдöмаöн. Участокса комиссияясын татшöм процедурасö збыльмöдöны Федеральнöй оланпаслöн 68 статьяса 3 пункт, тайö Оланпаслöн 77 статьяса 3 юкöн серти. Мукöд комиссияын вöдитчытöм бюллетеньяссö бырöдöмöн лыддигöн гижöны акт, кытчö индöны бырöдöмöн лыддьöм бюллетеньяслысь лыдсö. Бюллетеньяс бырöдöмöн лыддигöн вермöны лоны йöз, кодъясöс индöма Федеральнöй оланпаслöн 30 статьяса 3 пунктын.

Бырöдöмöн лыддьöм бюллетеньяссö видзö комиссияса секретар комиссиялысь мукöд документациякöд öттшöтш.

71 статья. Гöлöсуйтан лун да кад, бöрйысьысьясöс тöдмöдан кадколастъяс

1. Бöрйысьöмъяс вылын гöлöсуйтöны вежалунö 8 чассянь 20 часöдз.

2. Гöлöсуйтан кад да места йылысь комиссиялöн колö юöртны бöрйысьысьяслы, референдумын участвуйтысьяслы гöлöсуйтан лунöдз 20 лунысь оз сёрджык йöзöс юöртан средствояс пыр либö мöд ногöн, а бöрйысян участокын, референдум нуöдан участокын кадысь водз гöлöсуйтöм нуöдiгöн – гöлöсуйтан лунöдз 5 лунысь оз сёрджык. Участокса комиссияяслы колö юöртны бöрйысьысьяслы, референдумын участвуйтысьялы гöлöсуйтан кад да места йылысь бöрйысьысьяслы, референдумын участвуйтысьяслы инпас серти видзакорöмъяс мöдöдöмöн гöлöсуйтан лунöдз 20 лунысь оз сёрджык. Тайö Оланпаслöн 11 статьяса 3 да 7 юкöнъясöн артыштöм случайяс дырйи участокса комиссиялы колö юöртны бöрйысьысьяслы, референдумын участвуйтысьяслы гöлöсуйтан кад да места йылысь гöлöсуйтан лунöдз 2 лунысь оз сёрджык став сикас позяна ногöн.

3. Сэк, кор Коми Республикалöн Государственнöй Сöветса депутатъясöс бöрйигöн, Коми Республикалысь референдум нуöдiгöн бöрйысян участокса, референдум участокса мутасын олöны бöрйысьысьяс, референдумын участвуйтысьяс, кодъяслöн уджалан кадыс лöсялö гöлöсуйтан кадкöд (дугдывтöг либö вахтаöн уджалан предприятиеясын уджалiгöн), Коми Республикаса бöрйысян комиссиялöн решение серти тайö бöрйысян участокын, референдум нуöдан участокын гöлöсуйтан кадсö вермасны заводитны водзджык, но 2 часысь оз водзджык.

72 статья. Гöлöсуйтан жырйын гöлöсуйтан пöрадок

1. Гöлöсуйтан лунö гöлöсуйтöм заводитчытöдз участок комиссияса веськöдлысь петкöдлö участокса комиссияö пырысьяслы, локтöм бöрйысьысьяслы, референдумын участвуйтысьяслы, Федеральнöй оланпаслöн 30 статьяса 3 пунктын индöм йöзлы гöлöсуйтöм вылö новлöдлан да стационарнöй куш кудъяссö (гöлöсъяс техническöй средствоясöн арталöм вылö лöсялана отсекъяссö – кор сыöн вöдитчöны), мыйясöс бöрас печатайтöны (пломбируйтöны) участокса комиссия печатьöн.

Участок комиссияса веськöдлысь петкöдлö индöм йöзыслы сiдзжö гöлöсуйтöм вылö печатайтöм новлöдлан кудъяс кадысь водз гöлöсуйтöм бöрйысьысьяслысь бöрйысян бюллетеньясöн, татшöмъясыс кö эмöсь.

2. Участок комиссияса веськöдлысь сетö участокса комиссияö вына гöлöс правоа пырысьяслы бюллетеньяс бöрйысьысьяслы, референдумын участвуйтысьяслы сеталöм вылö да кырымасьöны найöс пöлучитöмын. Та бöрын участок комиссияса веськöдлысь корö бöрйысьысьясöс, референдумын участвуйтысьясöс заводитны гöлöсуйтны.

3. Бюллетеньяс сетöны бöрйысьысьяслы, референдумын участвуйтысьяслы, кодъясöс пыртöма бöрйысьысьяс, референдумын участвуйтысьяс списокö, паспорт либö гражданинлöн паспорт вежысь документ петкöдлöм бöрын, а сэк, кор бöрйысьысь, референдумын участвуйтысь гöлöсуйтö открепительнöй эскöданпас кузя, – сiдзжö открепительнöй эскöданпас петкöдлöм бöрын. Бюллетень (бюллетеньяс) сеттöдз участокса комиссияö пырысьлы колö стöчмöдны, мый бöрйысьысь, референдумын участвуйтысь эз гöлöсуйт кадысь водз, бöрйысьысьлысь бöрйысьöм вылö жырйысь бокын сылы гöлöсуйтны позянлун сетöм йылысь гижöмöн шыöдчöмсö (устнöй шыöдчöмсö) абу пасйöма реестрын, мый индöма тайö Оланпаслöн 75 статьяса 2 юкöнын, да бöрйысьысь, референдумын участвуйтысь дорö абу мöдöдöмаöсь участокса комиссияö вына гöлöс правоа пырысьясöс сы могысь, медым гöлöсуйтны гöлöсуйтöм вылö жырйысь бокын.

4. Бюллетень (бюллетеньяс) босьтiгöн, бöрйысьысь, референдумын участвуйтысь пасйö бöрйысьысьяс, референдумын участвуйтысьяс списокö аслас паспортысь либö гражданинлöн паспорт вежысь документысь сериясö да номерсö. Бöрйысьысьлöн, референдумын участвуйтысьлöн сöгласие серти либö сылöн корöм серти сыöн сетöм паспортысь либö гражданинлöн паспорт вежысь документысь сериясö да номерсö бöрйысьысьяс, реферндумын участвуйтысьяс списокö вермö пасйыны участокса комиссияö вына гöлöс правоа пырысь. Бöрйысьысь, референдумын участвуйтысь видзöдö, стöчöсь-ö пасйöм гижöдъясыс, да кырымасьö бюллетеньяс босьтöмысь бöрйысьысьяс, референдумын участвуйтысьяс списоклöн лöсялана графаын. Открепительнöй эскöданпас кузя гöлöсуйтöмöн бöрйысьысьяс, референдумын участвуйтысь списокын вöчöны содтöд пасйöг. Сэк, кор гöлöсуйтöны öттшöтш некымын бюллетень серти, бöрйысьысь, референдумын участвуйтысь кырымасьö быд бюллетеньысь. Участокса комиссияö пырысь, кодi сетiс бöрйысьысьлы, референдумын участвуйтысьлы бюллетень (бюллетеньяс), сiдзжö кырымасьö бöрйысьысьяс, референдумын участвуйтысьяс списоклöн лöсялана графаын.

5. Бöрйысьысь, референдумын участвуйтысь гöлöсуйтö бюллетеньын кöть кутшöм пас квадратын (квадратъясын) пуктöмöн, мый йитчöма (йитчöмаöсь) бöрйöм кандидаткöд либö бöрйöм кандидатъяс списоккöд либö бöрйöм серти колана варианткöд.

6. Быд бöрйысьысь, референдумын участвуйтысь гöлöсуйтö ачыс. Мöд бöрйысьысь пыдди, референдумын мöд участвуйтысь пыдди гöлöсуйтны оз позь.

7. Бöрйысьысь, референдумын участвуйтысь бюллетеньö гижö торъя оборудуйтöм кабинаын, торъя оборудуйтöм мукöд местаын, кöнi оз вермыны лоны мукöд йöз, тайö статьяса 9 юкöнын индöм случай кындзи.

8. Кор бöрйысьысьыс, референдумын участвуйтысьыс лыддьö, мый бюллетеньö пасйигöн сорсис, сiйö вермö шыöдчыны комиссияö пырысь дорö, кодi сетiс бюллетеньсö, корöмöн сетны сылы выль бюллетень тшыкöдöм пыддиыс. Комиссияö пырысь сетö бöрйысьысьлы, референдумын участвуйтысьлы выль бюллетень, вöчö колана пасйöг бöрйысьысьяс, референдумын участвуйтысьяс списокö тайö бöрйысьысьлöн, референдумын участвуйтысьлöн овыслы паныд. Тшыксьöм бюллетеньсö, кытчö комиссияö вына гöлöс правоа пырысь вöчö лöсялана гижöд да эскöдö сiйöс аслас кырымпасöн, сiдзжö эскöдö участок комиссияса секретар, да дзик пыр сiйöс лыддьöны бырöдöны.

9. Бöрйысьысь, референдумын участвуйтысь, кодi ачыс оз вермы кырымасьны бюллетень босьтöмысь либö гижны бюллетеньö, вермö корны отсöг вылö мöд бöрйысьысьöс, референдумын мöд участвуйтысьöс, кодi оз пыр комиссияö, абу пасйöм кандидат, бöрйысян öтувса уполномочитöм петкöдлысь, референдум нуöдöм кузя водзмöстчысь группаö пырысь либö уполномочитöм петкöдлысь, кандидатлöн, бöрйысян öтувлöн эскана морт, видзöдысь. Та дырйи бöрйысьысь, референдумын участвуйтысь устнöя юöртö комиссиялы сы йылысь, мый сылы бюллетеньö гижöм вылö колö отсöг. Та дырйи бöрйысьысьяс, референдумын участвуйтысьяс списоклöн лöсялана графаын (графаясын) индöны бöрйысьысьлы, референдумын участвуйтысьлы отсöг сетысь мортлысь овсö, нимсö, вичсö, паспортысь либö паспорт вежысь документлысь сериясö да номерсö.

10. Гижöм бюллетеньяссö бöрйысьысьяс, референдумын участвуйтысьяс лэдзöны гöлöсуйтöм вылö опечатайтöм (пломбируйтöм) кудъясö либö пыртöны гöлöсъяс арталан техническöй средствоясö, наöн кö вöдитчöны.

Гöлöсуйтiгöн бюллетеньяс (бюллетень) гöлöсуйтöм вылö жырйысь бокö петкöдны оз позь, оланпасöн артыштöм случайяс кындзи.

11. Участокса комиссияö пырысьöс дзик пыр вештöны сылöн уджысь, а видзöдысьöс да мукöд йöзöс ыстöны гöлöсуйтан жырйысь сэк, кор найö торкöны бöрйысьöмъяс, референдум йылысь оланпас. Та йылысь подулалöм решениесö примитö участокса да вылынджык сулалысь комиссия гижöмöн. Право видзан органъяс збыльмöдöны индöм решениесö да примитöны мераяс сы кузя, медым кыскыны кывкутöмö участокса комиссияö вештöм пырысьöс, а сiдзжö ыстöм видзöдысьöс да мукöд йöзöс, кыдзи артыштöма федеральнöй оланпасъясöн.

12. Пасйöм кандидатъяслы да налöн эскана йöзлы, бöрйысян öтувъяслы, найöс уполномочитöм петкöдлысьяслы да налöн эскана йöзлы, референдум нуöдöм кузя водзмöстчысь группаö пырысьяслы да сылöн уполномочитöм петкöдлысьяслы, а сiдзжö организацияяслы, кöнi учредительясöн, эмбур кутысьясöн, эмбурöн вöдитчысьясöн да (либö) веськöдлан органъясö пырысьясöн либö видзöдан органъясö пырысьясöн лоöны индöм йöзыс да организацияясыс, мукöд торъя йöзлы да юридическöй кывкутысьяслы, кодъяс уджалöны индöм йöзлöн да организацияяслöн корöм либö тшöктöм серти, оз позь бöрйысьысьяссö, референдумын участвуйтысьяссö вайны гöлöсуйтöмын участвуйтöм вылö.

73 статья. Меставывса референдумын кадысь водз гöлöсуйтан пöрадок

1. Меставывса референдум нуöдiгöн референдумын участвуйтысьлы, кодi гöлöсуйтан лунö пыдди пуктана помка вöсна (отпуск, командировка, уджалан да велöдчан режим, государственнöй да общественнöй могъяс збыльмöдöм, дзоньвидзалун вöсна) оз ло аслас оланiн инпас серти да оз вермы лоны референдум нуöдан участокын, кöнi сiйöс пыртöма референдумын участвуйтысьяс списокö, гöлöсуйтан жырйö, колö сетны позянлун гöлöсуйтны кадысь водз муниципальнöй юкöнса лöсялана бöрйысян комиссиялöн (гöлöсуйтан лунöдз 15 – 4 лун водзвыв) либö лöсялана участокса комиссиялöн (гöлöсуйтан лунöдз 3 лунысь оз водзджык) жырйын. Референдумын участвуйтысь, кодi гöлöсуйтö кадысь водз, сетö лöсялана комиссияö шыöдчöм, кытчö индö кадысь водз гöлöсуйтöм вылö помкасö. Тайö шыöдчöмсö пуктöны кадысь водз референдумын участвуйтысьяс список дорö. Комиссия та дырйи референдумын участвуйтысьлы сетö позянлун гöлöсуйтны гусьöн, оз торк ас вöля серти бöрйöмсö, видзö референдумын участвуйтысьлысь бюллетеньсö да гöлöсуйтан помшуöмъяс вöчигöн арталö гöлöссö. Комиссия вермö прöверитны референдумын участвуйтысьлысь шыöдчöмын кадысь водз гöлöсуйтöм вылö индöм помкасö да сэк, кор сiйö абу збыль, öткажитны сылы бюллетеньсö сетöмын.

2. Сэк, кор референдумын участвуйтысь гöлöсуйтö муниципальнöй юкöнлöн бöрйысян комиссияса жырйын, сылы сетöм бюллетеньлöн банладор бокас вылыс веськыд пельöсас кырымасьöны тайö комиссияö вына гöлöс правоа кык пырысь, мый эскöдсьö сылöн печатьöн. Муниципальнöй юкöнса бöрйысян комиссия лöсьöдö референдумын кадысь водз гöлöсуйтысь участвуйтысьяслысь список. Индöм списоксö кадысь водз гöлöсуйтысь референдумын участвуйтысьяслöн бюллетеньяскöд öттшöтш сетöны участокса комиссияö, кöнi водзö лöсьöдöны тайö списоксö лöсялана участок серти. Кадысь водз гöлöсуйтöмсö кö нуöдöны сöмын участокса комиссиялöн жырйын, референдумын кадысь водз гöлöсуйтысь участвуйтысьяслысь списоксö лöсьöдö участокса комиссия. Референдумын кадысь водз гöлöсуйтысь участвуйтысьяслысь списоксö пуктöны референдумын участвуйтысь список дорö.

3. Бюллетеньсö, мый серти референдумын участвуйтысь гöлöсуйтiс кадысь водз, референдумын участвуйтысь сюйö конвертö да лемалö. Конверт вылас лемаланiнас кырымасьöны муниципальнöй юкöнса лöсялана бöрйысян комиссияö либö участокса комиссияö вына гöлöс правоа, а сiдзжö комиссияö сöвещайтчан гöлöс правоа кык пырысь, видзöдысьяс (налöн кöсйöм серти). Индöм кырымпасъяссö эскöдöны лöсялана комиссияса печатьöн.

4. Бюллетеньяса лемалöм конвертсö видзöны лöсялана комиссияса секретар дорын: муниципальнöй юкöнлöн бöрйысян комиссияса жырйын – став бюллетеньяссö участокса комиссияö сеттöдз, участок комиссияса жырйын – гöлöсуйтан лунöдз.

5. Бюллетеньяс босьтöм бöрын участокса комиссия референдумын участвуйтысьяс списокын референдумын участвуйтысьяслöн овъяслы паныд, кодъяс кадысь водз гöлöсуйтiсны муниципальнöй юкöнлöн бöрйысян комиссияса жырйын, гижö «Кадысь водз гöлöсуйтiс» кывъяс. Референдумын участвуйтысь кö кадысь водз гöлöсуйтiс участокса комиссия жырйын, индöм кывъяссö гижöны референдумын участвуйтысь списокын бюллетень сетiгöн.

6. Гöлöсуйтан лунö участок комиссияса веськöдлысь сы бöрын, кор лоö дасьтöма гöлöсъяс арталан техническöй средствояс да пыртöма найöс гöлöсуйтан режимö (кор наöн вöдитчöны) да гöлöсуйтöм вылö жырсö официальнöя восьтöма, участокö став пырысьыс, видзöдысьыс, мукöд йöз дырйи, кодъясöс индöма Федеральнöй оланпаслöн 30 статьяса 3 пунктын, гöлöсуйтöмсö заводитттöдз юöртö сы йылысь, референдумын кымын участвуйтысь гöлöсуйтiс кадысь водз, сы лыдын муниципальнöй юкöнса бöрйсян комиссияса жырйын, визуальнöя тöдмасьöм вылö петкöдлö бюллетеньяса лемалöм конвертъяссö да референдумын кадысь водз гöлöсуйтысь участвуйтысьяслысь списоксö. Та бöрын участок комиссияса веськöдлысь сьöрсьöн-бöрсьöн восьтö быд конверт.

7. Сэк, кор референдумын кадысь водз гöлöсуйтысь участвуйтысьяслöн лыдыс лоö референдумын став участвуйтысь лыдысь, кодъясöс пыртöма референдум нуöдан участокын референдумын участвуйтысьяс списокö, öти прöчентысь унджык (но референдумын 10 участвуйтысьысь абу этшаджык), бюллетеньяслöн мöдарладорас, кутшöмъясöс перйисны референдумын кадысь водз гöлöсуйтысь участвуйтысьяслöн конвертъясысь, бюллетеньяссö конвертъясысь веськыда перйöм бöрын пуктöны участокса комиссиялысь печать.

8. Тайö статьяса 6 да 7 юкöнъясын индöм действиеяссö вöчöм бöрын участок комиссияса веськöдлысь, референдумын участвуйтысьлöн вöля серти гусьöн бöрйысьöмö кутчысьöмöн, лэдзö бюллетеньяссö гöлöсуйтан стационарнöй кудйö либö пыртö гöлöсъяс арталан техническöй средствоö (кор сыöн вöдитчöны). Сэк, кор конверт вылын абуöсь тайö статьяса 3 юкöнын артыштöм реквизитъясыс либö конвертысь перйöма референдумлöн лöсялана юалöм кузя референдумын гöлöсуйтöм вылö урчитöм формаа öти бюллетеньысь унджыкöс, тайö конвертысь тайö юалöм кузя став бюллетеньыс лыддьыссьö лöсявтöмöн, мый йылысь гижöны акт. Быд тайö бюллетеньлöн банладорас, «Да» да «Ог» («Сы дор» да «Паныд») позицияяссянь веськыдвывса квадратъяс вылö гижöны, мыйла бюллетеньсö лыддьöма туйтöмöн, гижöдсö эскöдöны участокса комиссияö вына гöлöс правоа кык пырысьлöн кырымпасöн да участок комиссияса печатьöн.

74 статья. Сьöкыда воöдчан да ылi местаясын кадысь водз гöлöсуйтан пöрадок

1. Сэк, кор бöрйысян участокыс, кытчö транспортöн мунны он вермы либö сьöкыд, ёна ылын вылынджык сулалысь бöрйысян комиссияысь, бöрйысьöмъяс, референдум котыртысь комиссия вермö сетны разрешение нуöдны гöлöсуйтöмсö кадысь водз (но гöлöсуйтан лунöдз 15 лунысь оз водзджык) став бöрйысьысьлы, референдумын участвуйтысьлы öти либö некымын татшöм бöрйысян участокын, кутшöмъясöс котыртöма сьöкыда воöдчан да ылi местаясын. Та дырйи кадысь водз гöлöсуйтöмсö нуöдöны Федеральнöй оланпаслöн 64 статьяöн, тайö Оланпасса 72 статьяöн артыштöм корöмъясö кутчысьöмöн. Бöрйысьысьяслысь гöлöс лыдсö арталöны да гöлöсуйтан помшуöмъяссö индöны кадысь водз гöлöсуйтöм бöрын дзик пыр Федеральнöй оланпаслöн 68 статьялöн, тайö Оланпаслöн 77 статьялöн корöмъяс серти. Гöлöсуйтан помшуöмъяссö обработайтöны Федеральнöй оланпаслöн 69 статья, тайö Оланпаслöн 79 статья серти. Та дырйи йöзöс юöртан средствоясын, öтув вöдитчан юöртан да телекоммуникационнöй везъясын («Öтуввез» пыртöмöн) тайö юкöнын индöм бöрйысян участокъясын, референдум нуöдан участокъясын гöлöсуйтан помшуöмъяс йылысь юöръяссö публикуйтны (йöзöдны) оз позь лöсялана бöрйысьöмъясын, референдумын гöлöсуйтöм помасьтöдз.

2. Бöрйысьöмъяс, референдум котыртысь комиссия вермö сетны разрешение кымынкö лунöн нуöдны гöлöсуйтöмсö кадысь водз, но гöлöсуйтан лунöдз 15 лунысь оз водзджык, тайö статьяса 3 - 9 юкöнъясöн урчитöм пöрадок серти бöрйысьысьяслöн, референдумын участвуйтысьяслöн торъя группаяслы, кодъяс гöлöсуйтан жыръяссянь лоöны ёна ылi местаясын, кытчö транспортöн воöдчыны он вермы либö сьöкыд (сьöкыда воöдчан да ылi местаясын, предприятиеяслöн, кыйсян-вöралан овмöсъяслöн местаясын, кöр видзанiнъясын, вöр лэдзан делянкаясын да сэтшöмсяма местаясын) да та вöсна бöрйысян участок, референдум нуöдан участок кузя ставнас тайö статьяса 1 юкöн серти кадысь водз гöлöсуйтöмсö нуöдны абу позянлуныс.

3. Кадысь водз гöлöсуйтöм нуöдiгöн вермöны лоны Федеральнöй оланпаслöн 30 статьяса 3 пунктын индöм йöз.

4. Кадысь водз гöлöсуйтöм нуöдöм вылö, мый индöма тайö статьяса 2 юкöнын, вöдитчöны гöлöсуйтöм вылö новлöдлан кудъясöн, лыдсö мыйяслысь индö лöсялана участокса комиссия. Кадысь водз гöлöсуйтöм нуöдтöдз гöлöсуйтöм вылö новлöдлан тыртöм кудъяссö петкöдлöны участокса комиссиялöн жырйын участокса комиссияын лоысь вына гöлöс правоа став пырысьлы, а сiдзжö Федеральнöй оланпаслöн 30 статьяса 3 пунктын индöм йöзлы, мый йылысь гижöны акт. Та бöрын гöлöсуйтöм вылö новлöдлан тыртöм кудъяссö опечатайтöны (пломбируйтöны).

5. Гöлöсуйтöм вылö жырйысь бокын кадысь водз гöлöсуйтöмсö нуöдöны участокса комиссияö вына гöлöс правоа кык пырысь, кодъяс сьöрсьыныс босьтöны гöлöсуйтöм вылö участокса комиссияын водзвыв опечатайтöм (пломбируйтöм) новлöдлан куд, урчитöм форма серти колана бюллетень лыд, бöрйысьысьяс, референдумын участвуйтысьяс, бöрйысян участок, референдум нуöдан участок списокысь выписка, кытчö гижöны бöрйысьысьяс, референдумын участвуйтысьяс йылысь, кодъяс дорö найö мунöны кадысь водз гöлöсуйтöмсö нуöдны, юöръяс либö бöрйысьысьяслысь, референдумын участвуйтысьяслысь списокъяс, а сiдзжö бöрйысьысьлы, референдумын участвуйтысьлы бюллетеньö гижöм вылö колана гижан кöлуй (карандашъяс кындзи).

6. Бöрйысьысь, референдумын участвуйтысь, кодi гöлöсуйтiс кадысь водз, кырымасьö бöрйысьысьяс, референдумын участвуйтысьяс списокысь выписка серти либö бöрйысьысьяс, референдумын участвуйтысьяс список серти сылы сетöм быд бюллетеньысь да гижö бöрйысьысьяс, референдумын участвуйтысьяс списокысь выпискаын либö бöрйысьысьяс списокын сылöн паспортысь либö гражданинлöн паспорт вежысь документысь сериясö да номерсö. Бöрйысьысьлöн, референдумын участвуйтысьлöн сöгласие серти либö сылöн корöм серти сылöн паспортысь либö гражданинлöн паспорт вежысь документысь сериясö да номерсö бöрйысьысь, референдумын участвуйтысьяс списокысь выпискаö, бöрйысьысьяс, референдумын участвуйтысьяс списокö вермö гижны участокса комиссияö вына гöлöс правоа пырысь. Индöм выпискаын либö списокын кадысь водз гöлöсуйтöм нуöдысь участокса комиссияö пырысьяс гижöны сы йылысь, мый бöрйысьысь, референдумын участвуйтысь гöлöсуйтiс кадысь водз, индöны гöлöсуйтан кадпассö да кадсö. Сэк, кор бöрйысьысь, референдумын участвуйтысь кырымасис бöрйысьысьяс, референдумын участвуйтысьяс списокысь выпискаын, то индöм пасйöгъяссö, а сiдзжö паспортысь либö гражданинлöн паспорт вежысь документысь сериясö да номерсö кадысь водз гöлöсуйтöм нуöдöм бöрын пыртöны бöрйысьысьяс, референдумын участвуйтысьяс списокö. Бöрйысьысьяс, референдумын участвуйтысьяс списокысь индöм выпискасö видзöны бöрйысьысьяс, референдумын участвуйтысьяс списоккöд öттшöтш.

7. Бöрйысьысь, референдумын участвуйтысь гижö бюллетеньö да лэдзö сiйöс гöлöсуйтöм вылö новлöдлан кудйö Федеральнöй оланпаслöн 64 статьяöн, тайö Оланпаслöн 72 статьяöн урчитöм пöрадок серти.

8. Кадысь водз гöлöсуйтöмсö нуöдöм йылысь гижöны акт, кöнi индöны гöлöсуйтан лунсö да кадсö, бöрйысьысьяслысь, референдумын участвуйтысьяслысь, кодъяс босьтiсны кадысь водз гöлöсуйтöм вылö бюллетеньяс, лыдсö, комиссияö пырысьяслысь, гöлöсуйтiгöн лоысь мукöд йöзлысь овъяссö. Индöм актсö видзöны гöлöсуйтöм вылö новлöдлан кудкöд öтлаын.

9. Кадысь водз гöлöсуйтöм нуöдöмсянь гöлöсуйтöм вылö новлöдан кудйын бюллетеньяс лэдзöм вылö розьöдöминъяссö опечатайтö участок комиссияса веськöдлысь. Гöлöсуйтöм вылö новлöдлан кудъяссö видзö участок комиссияса секретар. Гöлöсуйтöм вылö новлöдан кудъяссö оз восьтны участокын бöрйысьысьяслысь, референдумын участвуйтысьяслысь гöлöсъяс артавтöдз. Гöлöсуйтöм вылö новлöдлан кудъяссö, кытчö кадысь водз гöлöсуйтысь бöрйысьысьяс, референдумын участвуйтысьяс лэдзисны бюллетеньяссö, оз позь пуктыны гöлöсуйтан лунö гöлöсуйтöм вылö.

10. Кадысь водз гöлöсуйтöмсö нуöдöны сöмын сiйö кадö, кутшöмöс индiс лöсялана участокса комиссия. Гöлöсуйтан кад да места йылысь лöсялана участокса комиссия юöртö йöзöс юöртан средствояс пыр да (либö) мöд ногöн бöрйысьысьяслы, референдумын участвуйтысьяслы да йöзлы, кодъяслöн Федеральнöй оланпас серти эм право лоны участокын гöлöсуйтан лунö, гöлöсуйтан лунöдз 5 лунысь оз сёрджык.

75 статья. Гöлöсуйтан лунö гöлöсуйтан жырйысь бокын бöрйысьысьяслöн, референдумын участвуйтысьяслöн гöлöсуйтан пöрадок

1. Участокса комиссиялы колö сетны позянлун участвуйтны гöлöсуйтöмын бöрйысьысьяслы, референдумын участвуйтысьяслы, кодъясöс пыртöма тайö участокын бöрйысьысьяс, референдумын участвуйтысьяс списокö да найö асьныс пыдди пуктана помкаяс вöсна (дзоньвидзалун, вермытöмлун вöсна) оз вермыны локны гöлöсуйтан жырйö. Участокса комиссиялы сiдзжö колö сетны позянлун участвуйтны гöлöсуйтöмын бöрйысьысьяслы, референдумын участвуйтысьяслы, кодъясöс пыртöма тайö участокын бöрйысьысьяс, референдумын участвуйтысьяс списокö да найöс видзöны стража улын мыжалöм да мыждöм местаясын, а сiдзжö бурдöдан да висьöмъясысь öлöдан да больнича учреждениеясын, öткöн олысь пöрысь йöзлы торъя керкаясын, социальнöя могмöдан стационарнöй учреждениеясын (пöрысьяслы да вермытöмъяслы керка-интернатъяс, диспансеръяс, геронтология шöринъяс) да сэтшöмсяма учреждениеясын.

2. Гöлöсуйтан жырйысь бокын гöлöсуйтöмсö нуöдöны, Федеральнöй оланпаслöн 65 статьяса 1 пунктын, тайö Оланпаслöн 74 статьяса 2 юкöнын артыштöм случайяс кындзи, сöмын гöлöсуйтан лунö да бöрйысьысьлöн, референдумын участвуйтысьлöн гижöмöн шыöдчöм либö устнöя шыöдчöм (сы лыдын мукöд йöз отсöгöн сетöм) подув вылын сы йылысь, медым сылы сетiсны позянлун гöлöсуйтны гöлöсуйтан жырйысь бокын. Шыöдчöм (устнöй шыöдчöм) вермас сетны бöрйысьысь, референдумын участвуйтысь участокса комиссия лöсьöдöм бöрын любöй кадö, но гöлöсуйтан лунö гöлöсуйтан кад помасьтöдз 4 часысь оз сёрджык. Участокса комиссия пасйö став сетöм шыöдчöмсö (став устнöй корöмсö) торъя реестрын, мый гöлöсуйтöм помасьöм бöрын видзöны бöрйысьысьяс, референдумын участвуйтысьяс списокъяскöд öтлаын.

3. Бöрйысьысьлысь, референдумын участвуйтысьлысь устнöй шыöдчöмсö тайö статьяса 2 юкöнын индöм реестрын пасйигöн индöны сы йылысь, кор сiйö воис, кутшöм овыс, нимыс, вичыс бöрйысьысьлöн, референдумын участвуйтысьлöн, кодi кöсйö гöлöсуйтны гöлöсуйтан жырйысь бокын, кöнi сiйö олö, а сiдзжö шыöдчöмсö примитысь участокса комиссияö пырысь кырымасьö. Сэк, кор шыöдчöмсö сетöма мукöд йöз отсöгöн, реестрын сiдзжö индöны тайö мортыслысь ов, ним, вич да олан инпассö. Сэк, кор участокса комиссияö пырысьяс воöны бöрйысьысь, референдумын участвуйтысь дорö, тайö шыöдчöмсö эскöдöны гижöда шыöдчöмöн.

4. Бöрйысьысьлöн, референдумын участвуйтысьлöн шыöдчöмын (устнöй корöмын) сы йылысь, медым сылы сетiсны позянлун гöлöсуйтны гöлöсуйтан жырйысь бокын, колö индыны помкасö, мый вöсна бöрйысьысь, референдумын участвуйтысь оз вермы локны гöлöсуйтан жырйö, а сiдзжö бöрйысьысьлысь, референдумын участвуйтысьлысь овсö, нимсö да вичсö, сылысь олан инпассö. Участокса комиссия вермас помкасö, мый вöсна бöрйысьысь, референдумын участвуйтысь оз вермы ачыс локны гöлöсуйтан жырйö, лыддьыны пыдди пуктытöмöн, да та вылö подуласьöмöн öткажитны бöрйысьысьлы, референдумын участвуйтысьлы сыын, медым гöлöсуйтны гöлöсуйтан жырйысь бокын. Татшöм гöлöсуйтöмсö нуöдны öткажитöм йылысь примитöм решениесö участокса комиссия дзик пыр юöртö бöрйысьысьлы, референдумын участвуйтысьлы.

5. Участок комиссияса веськöдлысь юöртö сы йылысь, мый участокса комиссияö пырысьяс кутасны нуöдны гöлöсуйтöмсö гöлöсуйтан жырйысь бокын татшöм гöлöсуйтöмсö нуöдны мунтöдз 30 минутысь оз сёрджык.

6. Участокса комиссияын колö лоны гöлöсуйтöм вылö сы мында новлöдлан куд, мыйта колö гöлöсуйтан жырйысь бокын гöлöсуйтöм вылö. Татшöм кудъяслысь лыдсö арталöны лöсялана участокса комиссиялöн решениеöн.

7. Комиссияö вына гöлöс правоа пырысьяс, кодъяс бöрйысьысьяслöн, референдумын участвуйтысьяслöн шыöдчöмъяс (устнöй корöм) серти мунöны гöлöсуйтан жырйысь бокын гöлöсуйтöмсö нуöдöм могысь, босьтöны бюллетеньяссö да кырымасьöны найöс босьтöмысь. Гöлöсуйтан жырйысь бокын гöлöсуйтöмсö нуöдöны комиссияö вына гöлöс правоа кык пырысь, кодъяслы сьöрсьыныс колö босьтны участокса комиссияын гöлöсуйтöм вылö водзвыв опечатайöм (пломбируйтöм) новлöдлан куд, урчитöм формаа колана мында бюллетень, тайö статьяса 2 юкöнын индöм реестр либö сыысь эскöдöм выписка, кытчö гижöма бöрйысьысь, референдумын участвуйтысь йылысь да бöрйысьыссянь, референдумын участвуйтыссянь гöлöсуйтан жырйысь бокын гöлöсуйтöм вылö позянлун сетöм йылысь воöм шыöдчöм (устнöй корöм) йылысь колана юöръяс, бöрйысьысьяслöн, референдумын участвуйтысьяслöн гöлöсуйтан жырйысь бокын гöлöсуйтöм вылö позянлун сетöм йылысь воöм шыöдчöмъяс, бöрйысьысьяслы, референдумын участвуйтысьяслы гöлöсуйтан жырйысь бокын гöлöсуйтöм вылö позянлун сетöм йылысь гижöда шыöдчöм вылö образецъяс, а сiдзжö бöрйысьысьлы, референдумын участвуйтысьлы бюллетеньö гижöм вылö колана гижан кöлуй (карандашъяс кындзи). Гöлöсуйтан жырйысь бокын гöлöсуйтöмсö вермö нуöдны участокса комиссияö вына гöлöс правоа öти пырысь сэк, кор гöлöсуйтан жырйысь гöлöсуйтöмсö нуöдiгöн лоöны кык мортысь оз этшаджык морт, кодъясöс индöма тайö статьяса 12 юкöнын.

8. Гöлöсуйтан жырйысь бокын гöлöсуйтöмсö збыльмöдöны Федеральнöй оланпаслöн 64 статьяса, тайö Оланпаслöн 72 статьяса корöмъясö кутчысьöмöн.

9. Бöрйысьысь, референдумын участвуйтысь гöлöсуйтан жырйысь бокын гöлöсуйтöм вылö позянлун сетöм йылысь гижöда шыöдчöмын гижö аслас паспортысь либö гражданинлöн паспорт вежысь документысь сериясö да номерсö да кырымасьö бюллетень (бюллетеньяс) босьтöмысь. Бöрйысьысьлöн, референдумын участвуйтысьлöн сöгласие серти либö сылöн корöм серти сылöн паспортысь либö гражданинлöн паспорт вежысь документысь сериясö да номерсö вермö гижны шыöдчöмö участокса комиссияö вына гöлöс правоа пырысь. Участокса комиссияö вына гöлöс правоа пырысьяс эскöдöны бюллетень (бюллетеньяс) сетöмсö асланыс кырымпасъясöн бöрйысьысьлöн, референдумын участвуйтысьлöн шыöдчöмын. Шыöдчöмын сiдзжö пасйöны сы йылысь, мый тшыкöдöм бюллетень пыдди сетöма выльöс, а сэк, кор бöрйысьысь, референдумын участвуйтысь босьтö кык либö унджык бюллетень (бöрйысьöмлысь сикассö да бöрйысьöмъяс, референдумъяс öтув нуöдöмсö тöд вылö босьтöмöн) – кымынöс ставнас босьтöма бюллетеньсö.

10. Участокса комиссияö вына гöлöс правоа пырысьяс, кодъяс нуöдöны гöлöсуйтöмсö бöрйысьысьяслöн, референдумын участвуйтысьяслöн шыöдчöмъяс (устнöй корöм) серти гöлöсуйтан жырйысь бокын, вермöны сетны бюллетеньяссö сöмын сiйö бöрйысьысьяслы, референдумын участвуйтысьяслы, кодъяслысь шыöдчöмъяссö (устнöй корöмсö) пасйöма реестрын тайö статьяса 2 юкöн серти.

11. Гöлöсуйтан жырйысь бокын гöлöсуйтысьлöн паспортысь либö гражданинлöн паспорт вежысь документысь сериясö да номерсö пыртöны бöрйысьысьяс, референдумын участвуйтысьяс списокö участокса комиссияö вына гöлöс правоа пырысьяс, кодъяс бöрйысьысьяслöн, референдумын участвуйтысьяслöн шыöдчöм (корöм) серти нуöдöны гöлöсуйтöмсö гöлöсуйтан жырйысь бокын. Öттшöтш бöрйысьысьяс, референдумын участвуйтысьяс списокын вöчöны «Гöлöсуйтiс гöлöсуйтан жырйысь бокын» гижöд, а сöдзжö комиссияö индöм пырысьяс кырымасьöны.

12. Гöлöсуйтан жырйысь бокын гöлöсуйтöм нуöдiгöн вермöны лоны комиссияö сöвещайтчан гöлöс правоа пырысьяс, видзöдысьяс. Та дырйи участокса комиссия сетö гöлöсуйтан жырйысь бокын гöлöсуйтöм нуöдöм вылö гöлöсуйтан местаö воигöн участокса комиссияö вына гöлöс правоа пырысьяскöд öткодь позянлунъяс комиссияö сöвещайтчан гöлöс правоа пырысьяс лыдысь кык мортысь оз этшаджыклы, видзöдысьяслы, кодъясöс индöма уна кандидат, бöрйысян öтув, референдум нуöдöм кузя водзмöстчысь группа да референдумын участвуйтысь мукöд группа. Та дырйи уна пасйöм кандидатöн, бöрйысян öтувöн индöм йöзöн оз лоны комиссияö сöвещайтчан гöлöс правоа пырысьяс, кандидатöн индöм, бöрйысян öтувöн вöзйöм видзöдысьяс да бöрйысян комиссияö сöвещайтчан гöлöс правоа пырысьяс, тайö бöрйысян öтувöн индöм видзöдысьяс.

13. Гöлöсуйтан жырйысь бокын гöлöсуйтiгöн оз позь торкны бöрйысьысьлысь, референдумын участвуйтысьлысь бöрйысян правояссö да референдумын участвуйтöм вылö правосö, а сiдзжö бöрйысьысьлысь, референдумын участвуйтысьлысь ас вöля серти бöрйöмсö.

14. Сэк, кор бöрйысьысь, референдумын участвуйтысь, кодсянь воис гöлöсуйтан жырйысь бокын гöлöсуйтöм вылö позянлун сетöм йылысь шыöдчöм (устнöй корöм), локтiс гöлöсуйтан жырйö сы бöрын, кор сы дорö мöдöдöмаöсь нин вöлi гöлöсуйтан жырйысь бокын гöлöсуйтöм нуöдöм вылö участокса комиссияö пырысьясöс, участокса комиссияö лöсялана пырысь оз вермы сетны тайö бöрйысьысьлы, референдумын участвуйтысьлы гöлöсуйтан жырйын бюллетеньсö сэтчöдз, кытчöдз комиссияö пырысьясыс, кодъяс мунiсны тайö бöрйысьысьлöн, референдумын участвуйтысьлöн шыöдчöм (устнöй корöм) серти, бöр оз локны да оз тöдмавны, мый индöм бöрйысьысьыс, референдумын участвуйтысьыс эз гöлöсуйт гöлöсуйтан жырйысь бокын.

15. Гöлöсуйтöм вылö новлöдлан кудйöн гöлöсуйтöмсö помалöм бöрын участокса комиссия гижö акт, кытчö индöны, кымын бюллетень сетöма участокса комиссияö вына гöлöс правоа пырысьяслы, кодъяс нуöдiсны гöлöсуйтöмсö гöлöсуйтан жырйысь бокын, кымын гижöмöн шыöдчöм сетöма бöрйысьысьяссянь, референдумын участвуйтысьяссянь гöлöсуйтан жырйысь бокын гöлöсуйтöм вылö позянлун сетöм йылысь, кымын бюллетень сетöма бöрйысьысьяслы, референдумын участвуйтысьяслы да кымынöс бöр бергöдöма (бöрйысьысьяс, референдумын участвуйтысьяс абу вöдитчöмаöсь, тшыкöдöмаöсь), а сiдзжö юöръяс гöлöсуйтан жырйысь бокын гöлöсуйтöм нуöдысь участокса комиссияö вына гöлöс правоа пырысьяс йылысь, участокса комиссияö сöвещайтчан гöлöс правоа пырысьяс йылысь да видзöдысьяс йылысь, кодъяс вöлiны гöлöсуйтан жырйысь бокын гöлöсуйтöмсö нуöдiгöн.

76 статья. Гöлöсуйтан помшуöмъяс йылысь участокса бöрйысян комиссиялöн сёрнигижöд

1. Участокса бöрйысян комиссия оформитö гöлöсуйтан помшуöмъяс йылысь ассьыс решениесö лöсялана бöрйысян участокын, референдум нуöдан участокын гöлöсуйтан помшуöмъяс йылысь сёрнигижöдöн.

2. Гöлöсуйтан помшуöмъяс йылысь сёрнигижöдыс гижсьö öти лист вылын. Сöмын торъя случайяс дырйи позьö сiйöс гижны öти листысь унджыкын, та дырйи колö нумеруйтны быд лист, кырымавны участокса бöрйысян комиссияын вына гöлöс правоа вöлöм быд пырысьöн да эскöдны участокса бöрйысян комиссиялöн печатьöн. Гöлöсуйтан помшуöмъяс йылысь сёрнигижöдын колö лоны:

1) экземплярлöн номер;

2) бöрйысьöмъяслöн, референдумлöн ним, гöлöсуйтан лун;

3) «Сёрнигижöд» кыв;

4) гöлöсуйтан жырлöн инпас бöрйысян участоклысь, референдум участоклысь номер пасйöмöн;

5) сёрнигижöдлöн татшöм öта-мöд бöрся стрöкаяс:

1 стрöка: бöрйысьысьяслöн, референдумын участвуйтысьяслöн лыд, кодъясöс пыртöма списокö гöлöсуйтöм помасигкежлö;

2 стрöка: участокса комиссияöнбосьтöм бюллетень лыд;

3 стрöка: бюллетень лыд, мый сетöма кадысь водз гöлöсуйтысь бöрйысьысьяслы, референдумын участвуйтысьяслы, а меставывса референдумын кадысь водз гöлöсуйтöм нуöдiгöн – сы лыдын торъя 4 стрöкаöн – муниципальнöй юкöнса бöрйысян комиссиялöн жырйын;

5 стрöка: гöлöсуйтан лунö гöлöсуйтан жырйын бöрйысьысьяслы, референдумын участвуйтысьяслы сетöм бюллетень лыд;

6 стрöка: гöлöсуйтан лунö гöлöсуйтан жырйысь бокын гöлöсуйтысь бöрйысьысьяслы, референдумын участвуйтысьяслы сетöм бюллетень лыд;

7 стрöка: бырöдöмöн лыддьöм бюллетень лыд;

8 стрöка: гöлöсуйтöм вылö новлöдлан кудъясын бюллетень лыд;

9 стрöка: гöлöсуйтöм вылö стационарнöй кудъясын бюллетень лыд;

10 стрöка: туйтöм бюллетень лыд;

11 стрöка: колана ногöн пасйöм бюллетень лыд;

12 стрöка да водзö стрöкаяс: став бöрйысян бюллетеньын пасйöм быд позиция серти бöрйысьысьяслöн гöлöс лыд, референдумын гöлöсуйтан бюллетеньясын пасйöм «Да» да «Ог» («Та дор» да «Паныд») позицияяс серти референдумын участвуйтысь лыд.

Кор гöлöсуйтöны Коми Республикалöн Государственнöй Сöветса депутатъясöс бöрйигöн, Коми Республикаса референдумын, гöлöсуйтан итогъяс йылысь сёрнигижöдö пыртöны сiдзжö стрöкаяс:

11а стрöка: участокса комиссияöн босьтöм открепительнöй эскöданпас лыд;

11б стрöка: гöлöсуйтан лунöдз бöрйысян участокын, референдум нуöдан участокын бöрйысьысьяслы, референдумын участвуйтысьяслы участокса комиссияöн сетöм открепительнöй эскöданпас лыд;

11в стрöка: бöрйысян участокын, референдум нуöдан участокын открепительнöй эскöданпасъяс серти гöлöсуйтысь бöрйысьысьлöн, референдумын участвуйтысьлöн лыд;

11г: бöрйысян участокын, референдум нуöдан участокын бырöдöмöн лыддьöм открепительнöй эскöданпас лыд;

11д: мутасса комиссияöн бöрйысьысьяслы, референдумын участвуйтысьяслы сетöм открепительнöй эскöданпас лыд;

11е: воштöм открепительнöй эскöданпас лыд.

Меставывса асвеськöдлан органъяслöн бöрйысьöмъяс вылын, меставывса референдумын гöлöсуйтан помшуöмъяс йылысь сёрнигижöдö 11а, 11б, 11в, 11г, 11д да 11е стрöкаяссö оз пыртны.

Юöръяс пыртöм могысь, кутшöмъяс лоöны Федеральнöй оланпаслöн 68 статьяса 22 пунктöн артыштöм случайяс дырйи, гöлöсуйтан помшуöмъяс йылысь сёрнигижöдын сiдзжö колö пасйыны татшöм стрöкаяс:

11ж стрöка: вошöм бюллетень лыд;

11з стрöка: бюллетень лыд, кутшöмъясöс абу артыштöма примитiгöн;

6) гöлöсуйтан лунö участокса комиссияö да бöрйысьысьяслысь, референдумын участвуйтысьяслысь гöлöсъяссö арталöм бöрöдз воöм норасьöм (шыöдчöм) лыд йылысь юöръяс, мый пуктыссьö сёрнигижöд дорö;

7) веськöдлысьлöн, веськöдлысьöс вежысьлöн, секретарлöн да участокса мукöд комиссияö вына гöлöс правоа пырысьлöн овъяс да инициалъяс да налöн кырымпасъяс;

8) сёрнигижöд кырымалан кадпас да кад;

9) участокса комиссиялöн печать.

3. Тайö статьяса 2 юкöнын индöм лыдпасъяссö гижöны гöлöсуйтан итогъяс йылысь сёрнигижöдын лыдпасъясöн да кывйöн.

77 статья. Бöрйысьысьяслысь, референдумын участвуйтысьяслысь гöлöс лыд арталан да бöрйысьысьяслысь гöлöс лыд арталан техническöй средствоястöг участокса комиссияöн гöлöсуйтан помшуöмъяс йылысь сёрнигижöд лöсьöдан пöрадок

1. Бöрйысьысьяслысь, референдумын участвуйтысьяслысь гöлöс лыдсö арталöны восьсöн да йöз водзын висьталöмöн да бюллетеньяс да бöрйысьысьяслысь, референдумын участвуйтысьяслысь гöлöсъяссö участокса комиссияö вына гöлöс правоа пырысьясöн арталöм кузя сьöрсьöн-бöрсьöн став вöчöм уджлысь гöлöсуйтан помшуöмъяс йылысь ыдждöдöм сёрнигижöдсö лöсялана ногöн оформитöмöн.

2. Бöрйысьысьяслысь, референдумын участвуйтысьяслысь гöлöс лыдсö заводитöны лыддьыны гöлöсуйтан кад помасьöм бöрын да коставлытöг гöлöсуйтан помшуöмъяс индытöдз, мый йылысь юöртöны участокса комиссияö став пырысьлы, а сiдзжö видзöдысьяслы. Сэк, кор öтлаалöны уна тшупöда бöрйысьöмъяс, медводз арталöны гöлöсъяссö государственнöй власьт федеральнöй органъясын бöрйысьöмъяс кузя, сы бöрын – Коми Республикаса Государственнöй Сöветö, сы бöрын – меставывса асвеськöдлан органъясö.

3. Гöлöсуйтан кад помасьöм бöрын участокса комиссияö вына гöлöс правоа пырысьяс видзöдысьяс дырйи, Федеральнöй оланпаслöн 30 статьяса 3 пунктын индöм мукöд йöз дырйи арталöны да бырöдöны вöдитчытöм бюллетеньяссö улыс шуйга пельöссö вундöмöн, сы бöрын вöдитчытöм бырöдöм бюллетеньяс лыдсö, а сiдзжö гöлöсуйтiгöн бöрйысьысьясöн, референдумын участвуйтысьясöн тшыкöдöм бюллетеньяс лыдсö ставлы висьталöны да гижöны гöлöсуйтан помшуöмъяс йылысь сёрнигижöдлöн да гöлöсуйтан жырйын сылöн ыдждöдöм формалöн 7 стрöкаö.

4. Участок комиссияса веськöдлысь, веськöдлысьöс вежысь либö секретар стöчмöдöны, ставлы висьталöны да гижöны гöлöсуйтан помшуöмъяс йылысь сёрнигижöдлöн да гöлöсуйтан жырйын сылöн ыдждöдöм формалöн 2 стрöкаö участокса комиссияöн босьтöм бюллетень лыдсö (конвертъясысь перйöм бюллетеньяс йылысь, кутшöмъяс серти референдумын участвуйтысьяс гöлöсуйтiсны муниципальнöй юкöнлöн бöрйысян комиссияса жырйын, юöръясыс индöм лыдпасö оз пырны).

5. Бöрйысьысьяслысь, референдумын участвуйтысьяслысь гöлöсъяс артавтöдз вына гöлöс правоа участокса комиссияö пырысьяс бöрйысьысьяс, референдумын участвуйтысь списоклöн быд лист бокö гижöны тайö лист бок кузя татшöм öтвывтöм лыдпасъяс:

1) бöрйысьысьяслысь, референдумын участвуйтысьяслысь лыдсö, кодъясöс пыртöмаöсь бöрйысьысьяс, референдумын участвуйтысьяс списокö гöлöсуйтöм помасьöм кежлö (бöрйысьысьясöс, референдумын участвуйтысьясöс артавтöг, кодъяслы мутасса комиссия да участокса комиссия сетiсны открепительнöй эскöданпасъяс, а сiдзжö найö, кодъясöс киритiсны мукöд помка вöсна);

2) гöлöсуйтан лунö гöлöсуйтан жырйын бöрйысьысьяслы, референдумын участвуйтысьяслы сетöм бюллетень лыд (тöдмалöны сы серти, кымын бöрйысьысь, референдумын участвуйтысь кырымасьö бöрйысьысьяс, референдумын участвуйтысьяс списокын);

3) гöлöсуйтан лунö гöлöсуйтан жырйысь бокын гöлöсуйтысь бöрйысьысьяслы, референдумын участвуйтысьяслы сетöм бюллетень лыд (тöдмалöны сы серти, кымын лöсялана пас индöма бöрйысьысьяс, референдумын участвуйтысьяс списокын);

4) кадысь водз гöлöсуйтысь бöрйысьысьяслы, референдумын участвуйтысьяслы сетöм бюллетень лыд (тöдмалöны сы серти, кымын лöсялана пас индöма бöрйысьысьяс, референдумын участвуйтысьяс списокын да прöверитöны кадысь водз гöлöсуйтысь бöрйысьысьяс, референдумын участвуйтысьяс список серти);

5) бöрйысян участокын, референдум нуöдан участокын бöрйысьысьяслы, референдумын участвуйтысьяслы участокса комиссияöн сетöм открепительнöй эскöданпас лыд;

5-1) бöрйысьысьяслы, референдумын участвуйтысьяслы мутасса комиссияöн сетöм открепительнöй эскöданпас лыд;

6) бöрйысян участокын, референдум нуöдан участокын открепительнöй эскöданпасъяс кузя бöрйысьысьяслöн, референдумын участвуйтысьяслöн лыд.

6. Тайö статьяса 5 юкöнын индöм лыдпасъяс пыртöм бöрын бöрйысьысьяс, референдумын участвуйтысьяс списоклöн быд лист бокö кырымасьö тайö лыдпасъяссö пыртысь комиссияö пырысь, кодi найöс бöрас öтвывтö, ставлы висьталö да юöртö участок комиссияса веськöдлысьлы, веськöдлысьöс вежысьлы либö секретарлы да гöлöсъяс арталiгöн вöлысь йöзлы. Помшуöм лыдпасъяссö, кутшöмъясöс арталöма кыдзи тайö статьяса 5 юкöн серти öтувтöм лыдпасъяс, участок комиссияса веськöдлысь, веськöдлысьöс вежысь либö секретар ставлы висьталö, гижö бöрйысьысьяс, референдумын участвуйтысь списоклöн медбöръя лист бокö, вынсьöдö аслас кырымпасöн да эскöдö участок комиссияса печатьöн. Ставлы висьталöм лыдпасъяссö гижöны гöлöсуйтан помшуöмъяс йылысь сёрнигижöдö да сылöн ыдждöдöм формалöн лöсялана стрöкаясö:

1) 1 стрöкаö – бöрйысьысьяслöн, референдумын участвуйтысьяслöн лыд, кодъясöс пыртöма бöрйысьысьяс, референдумын участвуйтысьяс списокö гöлöсуйтöм помасигкежлö;

2) 3 да 4 стрöкаясö – бюллетень лыд, кодъясöс сетöма кадысь водз гöлöсуйтысь бöрйысьысьяслы, референдумын участвуйтысьяслы;

3) 5 стрöкаö – гöлöсуйтан лунö гöлöсуйтан жырйын бöрйысьысьяслы, референдумын участвуйтысьяслы сетöм бюллетень лыд;

4) 6 стрöкаö – гöлöсуйтан лунö гöлöсуйтан жырйысь бокын гöлöсуйтысь бöрйысьысьяслы, референдумын участвуйтысьяслы сетöм бюллетень лыд;

5) 11а стрöкаö – участокса комиссияöн босьтöм открепительнöй эскöданпас лыд;

6) 11б стрöкаö –бöрйысян участокын, референдум нуöдан участокын бöрйысьысьяслы, референдумын участвуйтысьяслы участокса комиссияöн сетöм открепительнöй эскöданпас лыд;

7) 11в стрöкаö – бöрйысян участокын, референдум нуöдан участокын открепительнöй эскöданпасъяс серти гöлöсуйтысь бöрйысьысьлöн, референдумын участвуйтысьлöн лыд;

8) 11г стрöкаö – бöрйысян участокын, референдум нуöдан участокын бырöдöмöн лыддьöм открепительнöй эскöданпас лыд;

9) 11д стрöкаö – бöрйысьысьяслы, референдумын участвуйтысьяслы мутасса комиссияöн сетöм открепительнöй эскöданпас лыд.

Индöм действиеяссö збыльмöдöм бöрын видзöдöны татшöм контрольнöй йитöд бöрся: колö, медым участокса комиссияöн босьтöм открепительнöй эскöданпас лыдыс лöсялiс гöлöсуйтан лунöдз бöрйысян участокын, референдум нуöдан участокын бöрйысьысьяслы, референдумын участвуйтысьяслы участокса комиссияöн сетöм открепительнöй эскöданпасъяслöн да бöрйысян участокын, референдум нуöдан участокын бырöдöм открепительнöй эскöданпасъяслöн öтувъя лыдлы. Сэк, кор индöм контрольнöй йитöдыс оз збыльмöдсьы, участокса комиссия примитö решение сы йылысь, медым содтöдысь артавны бöрйысьысьяс, референдумын участвуйтысьяс списокö пыртöм лыдпасъяссö да бырöдöм открепительнöй эскöданпасъяссö. Сэк, кор индöм контрольнöй йитöдыс выльысь арталöм бöрын бара оз лöсяв, участокса комиссия примитö лöсялана решение, кутшöмöс содтöны гöлöсуйтан помшуöмъяс йылысь сёрнигижöдö, да пыртö торъялöм йылысь лыдпасъяссö гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 11е стрöкаö. Индöм контрольнöй йитöдыс кö збыльмöдсьö, 11е стрöкаын гижöны «0» лыдпас.

Гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 11а, 11б, 11в, 11г да 11е стрöкаясö лыдпасъяссö пыртöны Коми Республикалöн Государственнöй Сöветса депутатъясöс бöрйöмъяс, Коми Республикаса референдум нуöдiгöн.

Та бöрын бöрйысьысь, референдумын участвуйтысь списокöн вермасны тöдмасьны видзöдысьяс да мукöд йöз, кодъясöс индöма Федеральнöй оланпаслöн 30 статьяса 3 пунктын, а участокса комиссияö сöвещайтчан гöлöс правоа пырысьяс вермöны тöдмасьны колана ногöн арталöмыскöд.

7. Бöрйысьысьяс, референдумын участвуйтысьяс список кузя уджсö водзö оз вермыны нуöдны контрольнöй йитöдъяссö прöвериттöдз сэтшöм лыдпасъяслысь, кутшöмъясöс пыртöма гöлöсуйтан помшумъяс йылысь сёрнигижöдö тайö статьяса 22 юкöн серти. Тайö кад вылö бöрйысьысьяс, референдумын участвуйтысьяс списоксö пуктöны сейфö либö пöдласяна кöрт шкапö, а кор найö абуöсь – документъяс видзöм вылö торйöн лöсьöдöм мукöд местаö. Бöрйысьысьяс, референдумын участвуйтысьяс списоксö видзö участок комиссияса веськöдлысь либö секретар сы могысь, медым сы дорö не лэдзны гöлöсуйтан жырйын лоысь йöзöс.

8. Бöрйысьысьяслысь, референдумын участвуйтысьяслысь гöлöсъяссö веськыда арталöны участокса комиссияö вына гöлöс правоа пырысьяс гöлöсуйтöм вылö кудъясö лэдзöм бюллетеньяс серти.

9. Бöрйысьысьяслысь, референдумын участвуйтысьяслысь гöлöсъяссö веськыда арталiгöн вермöны лоны участокса комиссияö сöвещайтчан гöлöс правоа пырысьяс, видзöдысьяс да мукöд йöз, кодъясöс индöма Федеральнöй оланпаслöн 30 статьяса 3 пунктын.

10. Бöрйысьысьяслысь, референдумын участвуйтысьяслысь гöлöсъяссö веськыда арталöны торъя лöсьöдöм местаясын, кутшöмъясöс оборудуйтöма сiдзи, медым сэтчö вермисны веськавны кыдзи комиссияö вына гöлöс правоа пырысьяс, сiдзи и сöвещайтчан гöлöс правоа. Комиссияö вына гöлöс правоа пырысьяслы, комиссияса веськöдлысь (веськöдлысьöс вежысь) да секретар кындзи, гöлöсъяс арталiгöн оз позь вöдитчыны гижан кöлуйöн, сэтшöм случайяс кындзи, мый артыштöма тайö статьяса 12, 16 да 17 юкöнъясын. Йöзлы, кодъяс лоöны гöлöсъяс веськыда арталiгöн, колö аддзыны комиссияö пырысьяслысь уджсö тырвыйö.

11. Бюллетеньяс бöрйигöн участокса комиссия торйöдö урчиттöм формаа бюллетеньяссö, мöд ногöн кö, найöс вöчöмаöсь абу официальнöя либö абу эскöдöмаöсь индöм комиссияöн тайö Оланпаслöн 70 статьяса 16 юкöнöн урчитöм пöрадок серти. Урчиттöм формаа бюллетеньяссö гöлöсъяс арталiгöн оз лыддьыны. Татшöм бюллетеньяссö тэчöны торйöн да опечатайтöны.

12. Медводз арталöны бюллетеньяссö гöлöсуйтöм вылö новлöдлан кудъясысь. Гöлöсуйтöм вылö новлöдлан кудъяс восьтытöдз видзöдöны, абу-ö торкöмаöсь на вылысь печатьяссö (пломбаяссö). Арталöны сiдзи, медым не торкны гöлöсуйтöмлысь гусялунсö. Урчитöм формаа кыскöм бюллетень лыдсö висьталöны да пыртöны гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 8 стрöкаö. Сэк, кор гöлöсуйтöм вылö новлöдлан кудъясысь урчитöм формаа кыскöм бюллетень лыдыс унджык бöрйысьысьяслöн, референдумын участвуйтысьяслöн шыöдчöм лыдысь, кöнi пасйöма босьтöм бюллетень лыд йылысь, гöлöсуйтöм вылö тайö новлöдлан кудйысь став бюллетеньсö участокса комиссиялöн решение серти лыддьöны туйтöмöн, мый йылысь гижöны акт, кутшöмöс пуктöны гöлöсуйтан помшуöмъяс йылысь сёрнигижöд дорö да кöнi пасйöны участокса комиссияö пырысьяслысь овъяссö да инициалъяссö, кодъяс нуöдiсны гöлöсуйтöмсö гöлöсуйтан жырйысь бокын гöлöсуйтöм вылö тайö новлöдлан кудйöн вöдитчöмöн. Татшöм случай дырйи туйтöм бюллетень лыдсö висьталöны, гижöны индöм актö да бöрас öтувтöны бюллетеньяс бöрйигöн туйтöм бюллетень лыдкöд. Быд татшöм бюллетеньлöн банладорас, тайö баллотируйтчысь кандидатъяссянь, кандидат списокъяссянь веськыдвывса квадратъясын, «Да» да «Ог» («Сы дор» да «Паныд») позицияяслы лöсялана квадратъясын вöчöны бюллетеньяс туйтöмöн лыддян помка йылысь гижöд, кутшöмöс эскöдöны участокса комиссияö вына гöлöс правоа кык пырысьлöн кырымпасöн да эскöдöны участокса комиссиялöн печатьöн, а гöлöсъяссö веськыда арталiгöн бюллетеньяссö торйöн тэчöны, опечатайтöны да водзö арталiгöн оз лыддьыны.

13. Гöлöсуйтöм вылö стационарнöй кудъяссö восьтöны сы бöрын, кор прöверитöны, дзоньöсь-ö на вылын печатьясыс (пломбаясыс).

14. Участокса комиссияö пырысьяс юклöны гöлöсуйтöм вылö новлöдлан да стационарнöй кудъясысь перйöм бюллетеньяссö быд кандидат (быд кандидат список) дор сетöм гöлöсъяс кузя, «Да» да «Ог» («Сы дор» да «Паныд») позицияяс кузя сетöм гöлöсъяс кузя, öттшöтш торйöдöны урчиттöм форма бюллетеньяс да туйтöм бюллетеньяс. Бюллетеньяс юклiгöн участокса комиссияö вына гöлöс правоа пырысьяс висьталöны быдын бöрйысьысьлысь, референдумын участвуйтысьлысь пасъяссö да сетöны бюллетеньяссö визуальнöя видзöдлöм вылö гöлöсъяс веськыда арталiгöн лоысь став йöзлы. Öттшöтш висьтавны кык да унджык бюллетень йылысь оз позь.

15. Уна мандата бöрйысян кытш кузя бöрйысьöмъяс нуöдiгöн да сэк, кор бöрйысьысьлöн öтиысь унджык гöлöсыс, быд кандидат вöсна сетöм бюллетеньяссö оз юклыны. Быд бюллетеньын бöрйысьысьлысь пасъяссö висьталöны гöлöсъяс веськыда арталiгöн лоысь став йöзлы визуальнöя видзöдлöм вылö бюллетеньсö сетöмöн. Öттшöтш висьтавны кык либö унджык бюллетеньяс йылысь оз позь. Висьталöм бöрын бюллетеньын индöм пасйöдъяссö пыртöны торъя таблицаö, кытчö гижöма бюллетеньö пыртöм став кандидатлысь овъяссö, да öтувтöны.

16. Сэк, кор меставывса референдумын участвуйтысьяслöн лыдыс, кодъяс кадысь водз гöлöсуйтiсны муниципальнöй юкöнлöн бöрйысян комиссия да участокса комиссия жырйын (а кор кадысь водз гöлöсуйтöны сöмын участокса комиссия жырйын – референдумын участвуйтысь лыд, кодъяс гöлöсуйтöны участокса комиссия жырйын), лоö референдумын участвуйтысьяс лыдысь, кодъясöс пыртöма референдум нуöдан участокын референдумын участвуйтысьяс списокö, öти прöчентысь унджык (но референдумын 10 участвуйтысьысь оз этшаджык), участокса комиссиялы комиссияö быд пырысьлöн, быд видзöдысьлöн корöм серти колö торйöн артавны гöлöсъяссö бюллетеньяс кузя, мыйяслöн мöдарладорас пуктöма участокса комиссиялöн печать Федеральнöй оланпаслöн 65 статьяса 8 пункт, тайö Оланпаслöн 73 статьяса 7 юкöн серти. Индöм арталöмын помшуöмъяс серти гижöны акт, кутшöмöс пуктöны гöлöсуйтан помшуöмъяс йылысь сёрнигижöд дорö. Та дырйи татшöм бюллетеньяссö торйöн тэчöны да опечатайтöны.

17. Туйтöм бюллетеньяссö арталöны да öтлаалöны торйöн. Туйтöмöн лыддьöны сэтшöм бюллетеньяс, кöнi абу некутшöм пас кандидатъяслöн, бöрйысян öтувъяслöн овъяслы паныд квадратъясын, «Да» да «Ог» («Та дор» да «Паныд») позицияяс дорö индöм квадратъясын либö индöм квадратъясын пас лыдыс унджык оланпасын урчитöм пас лыдысь. Сэк, кор бöрйысьысь, референдумын участвуйтысь оз вермы бöрйыны ас вöля сертиыс, татшöм бюллетеньсö пуктöны торъя папкаö. Бöрйöмсö помалöм бöрын участокса комиссия гöлöсуйтöмöн решайтö, мый вöчны гöгöрвотöм бюллетеньясöн, та дырйи бюллетеньыслöн мöдарладорас индöны помкаяссö, мый серти сiйöс лыддьыны колана ногöн пасйöмöн либö туйтöмöн. Тайö гижöдсö вынсьöдöны вына гöлöс правоа участокса комиссияö кык либö унджык пырысьлöн кырымпасöн да эскöдöны комиссияса печатьöн. Бюллетень, кутшöмöс примитöма лыддьыны колана ногöн пасйöмöн либö туйтöмöн, пуктöны лöсялана бюллетеньяс пачкаö. Став туйтöм бюллетень лыдсö (тайö Оланпаслöн тайö статьяса 12 юкöн да 73 статьяса 8 юкöн сертитуйтöмöн лыддьöм бюллетень лыд тöд вылö босьтöмöн) пыртöны гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 10 стрöкаö.

18. Та бöрын арталöны урчитöм форма сертиюклöм бюллетеньяссö быд пачкаын торйöн быд кандидат, кандидатьяслöн список серти, «Да» да «Ог» («Сы дор» да «Паныд») позицияяс серти. Та дырйи бюллетеньяссö арталöны öтиöн öти пачка юкöнысь мöдö вешталöмöн сiдзи, медым арталiгöн вöлысь йöзыс вермисны аддзыны быд бюллетеньын бöрйысьысьлысь, референдумын участвуйтысьлысь пассö. Уна пачкаысь бюллетеньяссö öттшöтш артавны оз позь. Артмöм лыдпасъяссö гижöны гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 12 стрöкаö.

19. Участокса комиссияö вына гöлöс правоа пырысьяс арталöны да пыртöны гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 11 стрöкаö колана ногöн пасйöм бюллетень лыдсö.

20. Участокса комиссияö вына гöлöс правоа пырысьяс арталöны, висьталöны да пыртöны гöлöсуйтан помшуöмъяс йылысь сёрнигижöдлöн да сылöн ыдждöдöм формалöн 9 стрöкаö гöлöсуйтöм вылö стационарнöй кудъясысь перйöм урчитöм формаа бюллетень лыд.

21. Та бöрын участокса комиссияö вына гöлöс правоа пырысьясöн видзöдöм улын юклöм бюллетеньясöн вермасны тöдмасьны видзöдысьяс визуальнöя, а участокса комиссияö сöвещайтчан гöлöс правоа пырысьяс вермасны тöдмавны, колана ногöн-ö нуöдöма арталöмсö.

22. Сы бöрын, кор участокса комиссияö сöвещайтчан гöлöс правоа пырысьяс да видзöдысьяс тöдмасьöны юклöм бюллетеньясöн, видзöдöны контрольнöй йитöдсö, кутшöмöс пыртöма гöлöсуйтан помшуöмъяс йылысь сёрнигижöдö. Индöм контрольнöй йитöдыс кö оз артмы, участокса комиссия примитö решение сы йылысь, медым гöлöсуйтан помшуöмъяс йылысь сёрнигижöдлöн став либö торъя стрöка кузя нуöдны содтöд арталöм, сы лыдын бюллетеньяс содтöд арталöм. Сэк, кор содтöд арталöм бöрын контрольнöй йитöдыс оз артмы выльысь, участокса комиссия гижö лöсялана акт, кутшöмöс пуктöны гöлöсуйтан помшуöмъяс йылысь сёрнигижöдö, да торъялöмъяс йылысь лыдпасъяссö гижöны сёрнигижöдлöн 11ж да 11з стрöкаясö. Сэк, кор содтöд арталöм бöрын колö пыртны гöлöсуйтан помшуöмъяс йылысь сёрнигижöдö вежсьöмъяс, оформитöны сёрнигижöдлысь выль бланок, а сылöн ыдждöдöм формаö пыртöны лöсялана вежсьöмъяс. Индöм контрольнöй йитöдыс кö збыльмöдсьö, 11ж да 11е стрöкаясын гижöны «0» лыдпас.

23. Арталöм бöрын юклöм бюллетеньяссö тэчöны торъя пачкаясö. Тадзи тэчöм бюллетеньяссö тэчöны мешöкъясö либö кöрöбъясö, мыйяс вылö гижöны бöрйысян участоклысь, референдум нуöдан участоклысь номерсö, бюллетень лыдсö. Мешöкъяссö да кöрöбъяссö опечатайтöны да найöс позьö восьтны сöмын вылынджык сулалысь комиссиялöн либö ёрдлöн решение серти. Индöм мешöкъяс либö кöрöбъяс вылö вермöны кырымасьны участокса комиссияö кыдзи вына гöлöс правоа, сiдзи и сöвещайтчан гöлöс правоа пырысьяс. Тэчöны сiйö йöз дырйи, кодъясöс индöма Федеральнöй оланпаслöн 30 статьяса 3 пунктын да кодъяслы сетöма позянлун кырымасьны мешöкъяс либö кöрöбъяс вылын.

24. Участокса комиссиялы колö видлавны бöрйысьысьяслысь, референдумын участвуйтысьяслысь гöлöсъяс арталöмсö помавтöдз гöлöсуйтан лунö воöм норасьöмъяс (шыöдчöмъяс) йöзсянь, кодъяс вöлiны гöлöсъяс арталiгöн, да примитны лöсялана решениеяс, кутшöмъясöс öтув пуктöны гöлöсуйтан помшуöмъяс йылысь участокса комиссиялöн сёрнигижöдлöн медводдза экземпляр дорö.

25. Став колана уджсö да артасьöмсö нуöдöм бöрын участокса комиссиялы быть колö нуöдны итогöвöй заседание, кöнi видлалöны гöлöсуйтiгöн да бöрйысьысьяслысь, референдумын участвуйтысьяслысь гöлöсъяс арталiгöн торкалöмъяс йылысь норасьöмъяс (шыöдчöмъяс), мый бöрын гöлöсуйтан помшуöмъяс йылысь сёрнигижöдсö кырымалö участокса комиссия да сёрнигижöд копияясö сетöны Федеральнöй оланпаслöн 30 статьяса 3 пунктын индöм йöзлы. Гöлöсуйтöм йылысь сёрнигижöдсö вöчöны кык экземплярöн да кырымалöны участокса комиссияö вына гöлöс правоа став пырысь, сэтчö гижöны сiйöс кырымалан кадпас да кад (час минутаясöн). Гöлöсуйтан итогъяс йылысь сёрнигижöд оз позь гижны карандашöн да пыртны сэтчö кутшöмкö вежсьöмъяс. Татшöм пöрадок торкöмöн сёрнигижöдсö кырымалöмыс лоö подулöн сы вылö, медым тайö сёрнигижöдсö лыддьыны туйтöмöн да мöд пöв артавны гöлöс лыдсö.

26. Сэк, кор гöлöсуйтан помшуöмъяс йылысь сёрнигижöдсö гижны участокса комиссияö вына гöлöс правоа öткымын пырысь эз лок, та йылысь сёрнигижöдö пасйöны содтöд помкасö индöмöн, мый эскöдöны участок комиссияса веськöдлысь либö секретар кырымпасöн. Сёрнигижöдыс лоö вынаöн, сiйöс кö кырымаласны участокса комиссияö вына гöлöс правоа пырысьяслöн урчитöм лыдысь унджыкыс. Сэк, кор гöлöсуйтан помшуöмъяс йылысь сёрнигижöд кырымалiгöн тöдмаласны, мый участокса комиссияö вына гöлöс правоа пырысь пыдди кырымасьö участокса комиссияö мöд пырысь либö бокöвöй морт, тайö лоö подулöн, медым тайö сёрнигижöдсö лыддьыны туйтöмöн да гöлöсъяс лыдсö мöд пöв артавны.

27. Кор гöлöсуйтан помшуöмъяс йылысь сёрнигижöд кырымалiгöн участокса комиссияö вына гöлöс правоа пырысьяс абу сöгласöсь сёрнигижöдöн, найö вермöны содтыны сёрнигижöд дорö ассьыныс видзöдласнысö, мый йылысь найö гöлöсуйтан помшуöмъяс йылысь сёрнигижöдын кырымпас дорö вöчöны колана гижöд.

28. Участокса комиссияö пырысьлöн, видзöдысьлöн, Федеральнöй оланпаслöн 30 статьяса 3 пунктын индöм мукöд йöзлöн корöм серти участокса комиссиялы гöлöсуйтан помшуöмъяс йылысь сёрнигижöд кырымалöм бöрын дзик пыр (сы лыдын мöд пöв вöчöм) колö сетны индöм йöзыслы гöлöсуйтан помшуöмъяс йылысь эскöдöм сёрнигижöд копия. Участокса комиссия пасйö эскöдöм копия сетöмсö копияяс сетан реестрын, формасö мыйлысь вынсьöдö бöрйысьöмъяс котыртысь бöрйысян комиссия. Эскöдöм копиясö босьтысь морт кырымасьö индöм реестрын. Гöлöсуйтан помшуöмъяс йылысь сёрнигижöд копияын юöръяслысь сёрнигижöдын юöръяслы тырвыйö лöсялöм вöсна кывкутö индöм сёрнигижöд копия эскöдысь морт.

29. Гöлöсуйтан помшуöмъяс йылысь участокса комиссиялöн сёрнигижöдлысь медводдза экземплярсö сэк, кор сiйöс кырымалöны участокса комиссияö вына гöлöс правоа став пырысьыс, кодъяс вöлiны, да сетöны тайö эскöдöм копияяссö босьтöм вылö правоа йöзлы, дзик пыр мöдöдöны вылынджык сулалысь комиссияö (кытшса либö мутасса) да участокса комиссияö бöр оз бергöдны. Гöлöсуйтан помшуöмъяс йылысь сёрнигижöдлöн медводдза экземпляр дорö содтöны сiдзжö участокса комиссияö вына гöлöс правоа пырысьяслысь торъя видзöдласъяснысö, а сiдзжö индöм комиссияö гöлöсуйтан лунö да бöрйысьысьяслысь, референдумын участвуйтысьяслысь гöлöсъяс арталöмсö дугöдтöдз оланпас торкалöм вылö, мый подув вылын нуöдöны бöрйысьöмъяссö, референдумсö, воöм норасьöмъяссö (шыöдчöмъяссö), участокса комиссияöн индöм норасьöмъяс (шыöдчöмъяс) кузя примитöм решениеяс да участокса комиссияöн лöсьöдöм актъяс да реестръяс. Участокса комиссиялöн индöм документъяслысь да решениеяслысь эскöдöм копияяссö пуктöны гöлöсуйтан помшуöмъяс йылысь сёрнигижöдлöн мöд экземпляр дорö. Гöлöсуйтан помшуöмъяс йылысь сёрнигижöдлысь медводдза экземплярсö сы дорö содтöд документъясöн вылынджык сулалысь комиссияö нуö участок комиссияса веськöдлысь либö секретар либö участок комиссияса веськöдлысьлöн тшöктöм серти участокса комиссияö вына гöлöс правоа мöд пырысь. Участокса комиссиялысь индöм сёрнигижöдсö сетiгöн вермöны лоны участокса комиссияö мукöд пырысь, а сiдзжö тайö участокса комиссияö мöдöдöм видзöдысьяс.

30. Гöлöсуйтан помшуöмъяс йылысь сёрнигижöдлöн мöд экземпляр сетöны видзöдысьяслы, Федеральнöй оланпаслöн 30 статьяса 3 пунктын индöм мукöд йöзлы тöдмасьöм вылö, а сылысь эскöдöм копиясö öшöдöны ставлы тöдмасьöм вылö участокса комиссияöн индöм местаö, мый бöрын сёрнигижöдлысь мöд экземплярсö бюллетеньясöн, бöрйысьысьяс, референдумын участвуйтысьяс списокöн, а сiдзжö участокса комиссия печатьöн сетöны вылынджык сулалысь комиссияö видзöм вылö.

78 статья. Бöрйысьысьяслысь, референдумын участвуйтысьяслысь гöлöс лыд арталан да техническöй средствоясöн бöрйысьысьяслысь гöлöс лыд арталiгöн участокса комиссияöн гöлöсуйтан помшуöмъяс йылысь сёрнигижöд лöсьöдан пöрадок

Бöрйысьысьяслысь, референдумын участвуйтысьяслысь гöлöс лыд арталан да техническöй средствоясöн бöрйысьысьяслысь гöлöс лыд арталiгöн участокса комиссияöн гöлöсуйтан помшуöмъяс йылысь сёрнигижöд лöсьöдан пöрадоксö индö Федеральнöй оланпас.

79 статья. Мутасса бöрйысян комиссияын, кытшса бöрйысян комиссияын, муниципальнöй юкöнъясса бöрйысян комиссияын, Коми Республикаса бöрйысян комиссияын гöлöсуйтан помшуöмъяс обработайтöм

1. Участокса, мутасса бöрйысян комиссиялöн, кытшса бöрйысян комиссиялöн, муниципальнöй юкöнлöн бöрйысян комиссиялöн гöлöсуйтан помшуöмъяс йылысь сёрнигижöдлысь медводдза экземпляръяссö комиссияö вына гöлöс правоа пырысьясöн кырымалöм бöрын да эскöдöм копияяссö да своднöй таблицаяслысь эскöдöм копияяссö босьтöм вылö правоа йöзлы сетöм бöрын мöдöдöны вылынджык сулалысь комиссияö сы могысь, медым индöм сёрнигижöдъясын лыдпасъяссö öтувтны да водзö мöдöдны тайö лыдпасъяссö комиссияö, кöнi вöчöны гöлöсуйтан помшуöмъяссö бöрйысьöмъяс, референдум нуöдан мутасын ставнас да индöны лöсялана бöрйысьöмъяс, референдум кузя кывкöртöдъяс, сы лыдын тайö бöрйысьöмъяссö, референдумсö котыртысь комиссияö.

2. Гöлöсуйтан помшуöмъяс йылысь тайö сёрнигижöдъяс подув вылын колана ногöн гижöмсö водзвыв видлалöм бöрын вылынджык сулалысь комиссия сэтысь лыдпасъяссö öтувтöмöн индö лöсялана мутасын, кытшын, Коми Республикаын гöлöсуйтан помшуöмъяс. Гöлöсуйтан помшуöмъяс йылысь комиссиялысь решениесö оформитöны гöлöсуйтан помуöмъяс йылысь сёрнигижöдöн.

Улынджык сулалысь комиссиялысь сёрнигижöдъяссö примитöны, тайö сёрнигижöдъяслысь лыдпасъяссö öтувтöны да лöсялана мутасын гöлöсуйтан помшуöмъяс йылысь сёрнигижöдсö вöчöны öти жырйын, та дырйи улынджык сулалысь комиссияяслысь сёрнигижöдъяссö примитöм, тайö сёрнигижöдъяслысь лыдпасъяссö öтувтöм да гöлöсуйтан помшуöмъяс йылысь сёрнигижöдъяс вöчöм кузя став уджсö колö нуöдны комиссияö пырысьяс да видзöдысьяс, Федеральнöй оланпаслöн 30 статьяса 3 пунктын индöм мукöд йöз син водзын. Индöм жырйö колö вöчны лöсялана мутас серти ыдждöдöм своднöй таблица, кытчö гöлöсуйтан помшуöмъяс йылысь сёрнигижöдлöн медводдза экземплярöн улынджык сулалысь комиссияса веськöдлысь, секретар либö сэтчö вына гöлöс правоа пырысь мöд морт воöм бöрын пыр жö пыртöны тайö сёрнигижöдысь лыдпасъяссö найöс пыртан кад индöмöн.

Комиссияса веськöдлысь, секретар либö сэтчö вына гöлöс правоа пырысь мöд морт сетö улынджык сулалысь комиссиялöн сёрнигижöдлысь медводдза экземплярсö сы дорö содтöд документъясöн вына гöлöс правоа вылынджык сулалысь комиссияö пырысьлы, кодi видзöдö, колана ногöн-ö лöсьöдöма сёрнигижöдсö, эм-ö став содтöд документыс да збыльмöдöма-ö контрольнöй йитöдсö.

Сэк, кор улынджык сулалысь комиссия гöлöсуйтан помшуöмъяс йылысь сёрнигижöдсö да (либö) своднöй таблицасö лöсьöдöма оланпаслысь корöмъяссö торкöмöн, кутшöмъясöс индöма сёрнигижöд да своднöй таблица лöсьöдöм вылö, индöм комиссияыслы колö мöд пöв гижны сёрнигижöдсö да (либö) вöчны своднöй таблицасö тайö статьялöн 8 юкöнса корöмъяс серти, а медводдза сетöм сёрнигижöдыс да (либö) своднöй таблицаыс кольö вылынджык сулалысь комиссияын.

Сэк, кор улынджык сулалысь комиссия гöлöсуйтан помшуöмъяс йылысь сёрнигижöдсö да (либö) своднöй таблицасö лöсьöдöма оланпаслöн корöмъяс серти, кутшöмъясöс индöма сёрнигижöд да своднöй таблица лöсьöдöм вылö, вылынджык сулалысь комиссияö пырысь пыртö тайö сёрнигижöдысь лыдпасъяссö вылынджык сулалысь комиссиялöн своднöй таблицаö. Комиссияса веськöдлысь, секретар либö сэтчö вына гöлöс правоа пырысь мöд морт, кодi сетiс вылынджык сулалысь комиссияö пырысьлы гöлöсуйтан помшуöмъяс йылысь сёрнигижöдсö, кырымасьö ыдждöдöм своднöй таблицаын лöсялана комиссиялöн гöлöсуйтан помшуöмъяс йылысь сёрнигижöдлöн лыдпасъяс улын.

Улынджык сулалысь комиссияяслöн гöлöсуйтан помшуöмъяс йылысь сёрнигижöдъясысь лыдпасъяссö веськыда öтвывтö вылынджык сулалысь комиссияö вына гöлöс правоа пырысьяс.

3. Улынджык сулалысь комиссиялöн сёрнигижöдъясса лыдпасъяс серти вылынджык сулалысь комиссия лöсьöдö гöлöсуйтан помшуöмъяс йылысь (бöрйысьöм, референдум помшуöмъяс йылысь) своднöй таблица да сёрнигижöд, кытчö пыртöны юöръяс сы йылысь, кымын лöсялана мутасын, кытшын, Коми Республикаын улынджык сулалысь комиссия, кымын улынджык сулалысь комиссияса сёрнигижöд воис, мый подув вылын лöсьöдöма индöм сёрнигижöдсö, а сiдзжö кутшöмöсь гöлöсуйтан помшуöмъяс йылысь участокса комиссиялöн сёрнигижöдын стрöкаяс кузя öтувтöм лыдпасъясыс, мый индöма тайö Оланпаслöн 76 статьяса 2 юкöнöн. Гöлöсуйтан помшуöмъяс йылысь (бöрйысьöм, референдум помшуöмъяс йылысь) сёрнигижöдö пыртöны сiдзжö юöръяс сы йылысь, кымын открепительнöй эскöданпас босьтöма лöсялана комиссия, кымын открепительнöй эскöданпас сетöма улынджык сулалысь комиссиялы, кымын вöдитчытöм открепительнöй эскöданпас бырöдöма лöсялана комиссияöн да кымын открепительнöй эскöданпас лои воштöма. Сёрнигижöд кырымалöм вылö комиссия быть нуöдö итогöвöй заседание, кöнi видлалöны комиссияö воöм норасьöмъяс (шыöдчöмъяс), кутшöмъяс йитчöмаöсь улынджык сулалысь комиссияын гöлöсуйтöм нуöдöмкöд, гöлöсъяс арталöмкöд да сёрнигижöд лöсьöдöмкöд. Та бöрын комиссия кырымалö гöлöсуйтöм помшуöмъяс йылысь (бöрйысьöм, референдум помшуöмъяс йылысь) сёрнигижöдсö да сетö сёрнигижöд копияяссö Федеральнöй оланпаслöн 30 статьяса 3 пунктын индöм йöзлы.

Гöлöсуйтöм помшуöмъяс йылысь (бöрйысьöм, референдум помшуöмъяс йылысь) сёрнигижöдсö лöсьöдöны кык экземплярöн да кырымалö комиссияын вына гöлöс правоа лоысь став пырысьыс, сэтчö индöны сiйöс кырымалан кадпас да кад (час минутъясöн). Тайö пöрадоксö торкöмöн сёрнигижöдсö кырымалöмыс лоö подулöн, медым лыддьыны сёрнигижöдсö вынтöмöн.

4. Гöлöсуйтан помшуöмъяс йылысь комиссияса сёрнигижöдъяс дорö, мый индöма тайö статьяса 1 юкöнын, содтыссьö лöсялана мутасын, кытшын, Коми Республикаын гöлöсуйтан помшуöмъяс йылысь своднöй таблица кык экземплярöн, кытчö гижöны гöлöсуйтан помшуöмъяс йылысь лöсялана комиссияö став воöм сёрнигижöдъясысь тыр юöръяс. Вына гöлöс правоа комиссияö пырысь, кодi абу сöгласен ставнас сёрнигижöдöн либö сылöн торъя положениеясöн, вермö содтыны сёрнигижöд дорö торъя видзöдлассö, мый йылысь сёрнигижöдын вöчöны лöсялана гижöд.

5. Сёрнигижöдлöн медводдза экземпляр дорö содтöны сёрнигижöд лöсьöдысь комиссияö пырысьяслысь торъя видзöдласъяссö, а сiдзжö индöм комиссияö кадколастö, мый заводитчö гöлöсуйтан лунö да помасьö гöлöсуйтан помшуöмъяс йылысь лöсялана сёрнигижöд лöсьöдан лунö, воöм норасьöмъяссö (шыöдчöмъяссö) Федеральнöй оланпас, тайö Оланпас торкалöмъяс вылö да индöм норасьöмъяс (шыöдчöмъяс) кузя примитöм решениеяссö.

6. Гöлöсуйтан помшуöмъяс йылысь сёрнигижöдлöн мöд экземплярсö гöлöсуйтан помшуöмъяс йылысь своднöй таблицалöн мöд экземпляркöд, сёрнигижöд лöсьöдысь сöвещайтчан гöлöс правоа комиссияö пырысьяс, видзöдысьяс, Федеральнöй оланпаслöн 30 статьяса 3 пунктын индöм мукöд йöз списокъяскöд, кодъяс вöлiны гöлöсуйтан помшуöмъяс вöчигöн да сёрнигижöдъяс лöсьöдiгöн, да мукöд документациякöд öтшöтш видзö индöм комиссияса секретар видзан жырйын.

7. Гöлöсуйтан помшуöмъяс йылысь сёрнигижöдлысь мöд экземплярсö гöлöсуйтöм йылысь своднöй таблицалöн мöд экземпляркöд öттшöтш сетöны тöдмасьöм вылö сёрнигижöд лöсьöдысь комиссияö пырысьяслы, видзöдысьяслы, Федеральнöй оланпаслöн 30 статьяса 3 пунктын индöм мукöд йöзлы, а эскöдöм сёрнигижöд копиясö öшöдöны ставлы тöдасьöм вылö.

8. Сэк, кор гöлöсуйтан помшуöмъяс йылысь сёрнигижöдсö да (либö) гöлöсуйтан помшуöмъяс йылысь своднöй таблицасö кырымалöм да вылынджык сулалысь комиссияö налысь медводдза экземпляръяссö мöдöдöм бöрын сёрнигижöд да своднöй таблица мöдöдысь комиссия либö вылынджык сулалысь комиссия водзвыв видзöдлöм бöрын казялö наын тырмытöмтор (улынджык сулалысь комиссияöн тайö сёрнигижöдъяс öтувтöмын описка, опечатка либö öшыбка), сёрнигижöд да своднöй таблица мöдöдысь комиссия вермö аслас заседание вылын видлавны сёрнигижöдлöн 1 – 11 (Коми Республикалöн Государственнöй Сöветса депутатъясöс бöрйысьöмъяс вылын, Коми Республикаса референдумын – 11а – 11е стрöкаясын), 11ж да 11з стрöкаясын да (либö) своднöй таблицаын стöчмöдöмъяс пыртöм йылысь юалöм. Примитöм решение йылысь комиссиялы быть колö юöртны сöвещательнöй гöлöс правоа аслас комиссияö пырысьяссö, видзöдысьяссö да мукöд йöзöс, кодъяс вöлiны водзынджык вынсьöдöм сёрнигижöд лöсьöдiгöн, а сiдзжö йöзöс юöртан средствоясса йöзöс. Та случай дырйи комиссияö лöсьöдö гöлöсуйтан помшуöмъяс йылысь сёрнигижöд да (либö) своднöй таблица, кытчö гижöны «Мöд пöв вöчöм» кывъяс. Индöм сёрнигижöд да (либö) своднöй таблица дзик пыр мöдöдöны вылынджык сулалысь комиссияö. Индöм пöрадоксö торкöмöн мöд пöв сёрнигижöдсö да мöд пöв своднöй таблицасö лöсьöдöмыс лоö подулöн, медым тайö сёрнигижöдсö лыддьыны вынтöмöн. Сэк, кор гöлöсуйтан помшуöмъяс йылысь сёрнигижöдлöн 12 стрöкаö да водзö стрöкаясö колö пыртны стöчмöдöмъяс, гöлöсъяссö выль пöв арталöны тайö статьяса 9 юкöнын урчитöм пöрадок серти.

(2010.11.17 лунся 118-РЗ №-а КР Оланпаслöн редакцияын)

9. Сэк, кор гöлöсуйтан помшуöмъяс йылысь сёрнигижöдъясын да (либö) гöлöсуйтан помшуöмъяс йылысь своднöй таблицаын сюрöны öшыбкаяс, лöсявтöмторъяс, улынджык сулалысь комиссияысь воöм сёрнигижöдъяс да (либö) своднöй таблицаяс лöсьöдöмын лоöны майшасьöмъяс, вылынджык сулалысь комиссия вермö примитны решение сы йылысь, медым улынджык сулалысь комиссия выль пöв арталiс бöрйысьысьяслысь, референдумын участвуйтысьяслысь гöлöс лыдсö либö лöсялана бöрйысян участокын, референдум нуöдан участокын, лöсялана мутасын мöд пöв артавны бöрйысьысьяслысь, референдумын участвуйтысьяслысь гöлöс лыдсö аслыс.

Бöрйысьысьяслысь, референдумын участвуйтысьяслысь гöлöс лыдсö мöд пöв арталö вына гöлöс правоа вылынджык сулалысь комиссияö пырысь (пырысьяс) дырйи комиссия, кодi лöсьöдiс да вынсьöдiс прöверитан сёрнигижöдсö, либö комиссия, кодi примитiс бöрйысьысьяслысь, референдумын участвуйтысьяслысь гöлöс лыдсö мöд пöв арталöм йылысь решение, сöвещайтчан гöлöс правоа лöсялана комиссияö пырысьяслы, видзöдысьяслы, кандидатъяслы, Федеральнöй оланпаслöн 30 статьяса 3 пунктын индöм мукöд йöзлы та йылысь быть юöртöмöн, кодъяслöн эм право лоны бöрйысьысьяслысь, референдумын участвуйтысьяслысь гöлöсъяс мöд пöв арталiгöн.

Бöрйысьысьяслысь, референдумын участвуйтысьяслысь гöлöс лыд мöд пöв арталан помшуöмъяс кузя арталысь комиссия лöсьöдö гöлöсуйтан помшуöмъяс йылысь сёрнигижöд, кытчö гижöны «Гöлöсъяссö мöд пöв арталöма» кывъяс. Сылысь эскöдöм копияяссö сетöны видзöдысьяслы, Федеральнöй оланпаслöн 30 статьяса 3 пунктын индöм мукöд йöзлы, сёрнигижöдсö дзик пыр мöдöдöны вылынджык сулалысь комиссияö. Гöлöсъяссö мöд пöв артавны позьö сэтчöдз, кытчöдз вылынджык сулалысь комиссия оз вöч гöлöсуйтан помшуöмъяс, оз инды бöрйысьöмъясын, референдумын бöртасъяс да гöлöсуйтан помшуöмъяс йылысь, бöрйысьöмъясын, референдумын бöртасъяс йылысь оз лöсьöд сiйö сёрнигижöд.

80 статья. Бöрйысьöмъяслысь, референдумлысь бöртасъяс индöм

1. Улынджык сулалысь комиссияысь гöлöсуйтан помшуöмъяс йылысь сёрнигижöдлöн медводдза экземпляръяс подув вылын тайö сёрнигижöдъясысь юöръяссö öтувтöмöн бöрйсьöмъяслысь, референдумлысь бöртасъяссö индö лöсялана комиссия (Коми Республикаса бöрйысян комиссия, муниципальнöй юкöнлöн бöрйысян комиссия либö кытшса бöрйысян комиссия).

Коми Республикаса бöрйысян комиссия индö Коми Республикалöн Государственнöй Сöветса депутатъясöс бöрйöм вылö лöсьöдöм öтувъя бöрйысян кытш кузя бöртасъяс, а сiдзжö Коми Республикаса референдумлысь бöртасъяс.

 Коми Республикалöн Государственнöй Сöветса депутатъясöс бöрйöм кузя кытшса бöрйысян комиссия индö лöсялана бöрйысьöмъяс нуöдöм вылö лöсьöдöм öти мандата бöрйысян кытш кузя бöрйысьöмъяслысь бöртасъяс.

Муниципальнöй юкöнлöн бöрйысян комиссия индö муниципальнöй юкöнлöн бöрйöм органса депутатъясöс бöрйöм вылö лöсьöдöм öтувъя бöрйысян кытш кузя бöрйысьöмъяслысь бöртасъяс, меставывса асвеськöдлан бöрйöм чина мортöс бöрйöм вылö лöсьöдöм öтувъя бöрйысян кытш кузя бöрйысьöмъяслысь бöртасъяс, а сiдзжö меставывса референдумлысь бöртасъяс.

Муниципальнöй юкöнлöн бöрйöм органса депутатъясöс бöрйöм кузя кытшса бöрйысян комиссия индö лöсялана бöрйысьöмъяс нуöдöм вылö лöсьöдöм öти мандата (уна мандата) бöрйысян кытш кузя бöрйысьöмъяслысь бöртасъяс.

Вына гöлöс правоа лöсялана комиссияö пырысьяс индöны бöрйысьöмъяслысь, референдумлысь бöртасъяссö асьныс. Бöрйысьöмъяслöн, референдумлöн бöртасъяс йылысь лöсьöдöны сёрнигижöд да своднöй таблица кык экземплярöн, кутшöмъясöс кырымалöны вына гöлöс правоа тайö комиссияö став пырысьыс. Бöрйысьöмъяслöн, референдумлöн бöртасъяс йылысь сёрнигижöд подув вылын комиссия примитö бöрйысьöмъяслöн, референдумлöн бöртасъяс йылысь решение.

2. Öти мандата бöрйысян кытш кузя бöрйöмöн лыддьöны пасйöм кандидатöс, кодi чукöртiс öти манадата бöрйысян кытш кузя гöлöсуйтöмын участвуйтысь бöрйысьысьяслысь медуна гöлöс лыд мöд кадидат (мöд кандидатъяс) серти, тайö Оланпаслöн 38 статьяса 14 юкöнын индöм случай кындзи.

Уна мандата бöрйысян кытш кузя бöрйöмöн лыддьöны пасйöм кандидатъясöс (кытшын урчитöм мандат лыд кузя), кодъяс чукöртiсны уна манадата бöрйысян кытш кузя гöлöсуйтöмын участвуйтысь бöрйысьысьяслысь медуна гöлöс лыд мöд кадидатъяс серти.

Сэк, кор кык либö унджык пасйöм кандидат чукöртасны бöрйысьысьяслысь öткодь гöлöс лыд, мый вöсна тайö юкöнса медводдза да мöд абзацъяс серти öти мандата (уна) мандата бöрйысян кытшын бöрйöмöн лыддьöм пасйöм кандидат лыдыс лоö унджык тайö öти мандата (уна мандата) бöрйысян кытшын бöрйысьöмъяслöн бöртасъяс кузя колана депутатъяслöн мандат лыдысь, кытшса бöрйысян комиссия нуöдö пудъясьöм, мый бöрын тöдмавсьö, кодi индöм кандидатъясысь лыддьыссьö бöрйöмöн (лыддьыссьöны бöрйöмаясöн). Пудъясьöм нуöдан пöрадоксö индö бöрйысьöмъяс котыртысь бöрйысян комиссия.

3. Меставывса асвеськöдлан бöрйöм чина мортöс бöрйöм вылö лöсьöдöм öтувъя бöрйысян кытш кузя бöрйöмöн лоö пасйöм кандидат, кодi чукöртiс тайö кытш кузя гöлöсуйтöмын участвуйтысь бöрйысьысьяслысь медуна гöлöс лыд мöд кандидат (мöд кандидатъяс) серти.

Сэк, кор кык либö унджык пасйöм кандидат чукöртасны бöрйысьысьяслысь öткодь гöлöс лыд, муниципальнöй юкöнлöн бöрйысян комиссия нуöдö пудъясьöм, мый бöрын тöдмавсьö, кодi индöм кандидатъясысь лыддьыссьö бöрйöмöн (лыддьыссьöны бöрйöмаясöн). Тайö пудъясьöм нуöдан пöрадоксö индö муниципальнöй юкöнлöн бöрйысян комиссия.

4. Коми Республикалöн Государственнöй Сöветса депутатъясöс, муниципальнöй юкöнъяслöн бöрйöм органъясса депутатъясöс, кодъясöс вöзйöма кандидатъяс списокын, бöрйöм вылö лöсьöдöм öтувъя бöрйысян кытш кузя бöрйысьöмъяслысь бöртасъяссö индöны тайö статья, а сiдзжö тайö Оланпаслöн 81 статья серти.

5. Гöлöсуйтöмын участвуйтысь бöрйысьысьяслöн, референдумын участвуйтысьяслöн лыдыс артавсьö гöлöсуйтан кудъясын урчитöм формаа бюллетеньяс лыд серти.

Референдумын участвуйтысьяслысь лыдсö, кодъяс участвуйтiсны референдумын, арталöны референдумын участвуйтысь списокын референдумын участвуйтысьлöн кырымпас лыд серти, кодъяс гöлöсуйтiсны гöлöсуйтан лунö гöлöсуйтан жырйын, да референдумын участвуйтысьяс списокын пас лыд серти сы йылысь, мый референдумын участвуйтысь гöлöсуйтiс гöлöсуйтан жырйысь бокын либö кадысь водз.

6. Лöсялана комиссия лыддьö бöрйысьöмъяссö, референдумсö нуöдтöмöн, а гöлöсуйтан помшуöмъяс, бöрйысьöмъяслысь, референдумлысь бöртасъяс – вынтöмöн Федеральнöй оланпаслöн 70 статьяса 2, 8 да 9 пунктъясöн урчитöм подувъяс серти.

81 статья. Öтувъя бöрйысян кытш кузя Коми Республикалöн Государственнöй Сöветса депутатъясöс, муниципальнöй юкöнъяслöн бöрйöм органса депутатъясöс бöрйысян помшуöмъяс индöмын аслыспöлöслунъяс

1. Кандидатъяслöн 2 списокысь абу этшаджык вöсна, быдöныс на пиысь кор босьтiс öтувъя бöрйысян кытш кузя гöлöсуйтысь бöрйысьысьяслысь 7 да унджык прöчент гöлöс, вöлi кö сетöма ставнас öтувъя бöрйысян кытш кузя гöлöсуйтысь бöрйысьысьяслысь 50 прöчентысь унджык гöлöс, сэки кандидатъяслöн тайö списокъясыс участвуйтöны депутатлысь мандатъяс юклöмын. Татшöм случай дырйи кандидат списокъяс, кодъяс босьтiсны öтувъя бöрйысян кытш кузя гöлöсуйтысь бöрйысьысьяслысь 7 прöчентысь этшаджык гöлöс, öтувъя бöрйысян кытш кузя депутатлысь мандатъяс юклöмын оз участвуйтны.

2. Кандидатъяслöн списокъяс вöсна, быдöныс на пиысь кор босьтiс öтувъя бöрйысян кытш кузя гöлöсуйтысь бöрйысьысьяслысь 7 да унджык прöчент гöлöс, вöлi кö сетöма ставнас öтувъя бöрйысян кытш кузя гöлöсуйтысь бöрйысьысьяслысь 50 прöчент да этшаджык гöлöс, сэки тайö списокъясыс участвуйтöны депутатлысь мандатъяс юклöмын, а сiдзжö сьöрсьöн-бöрсьöн бöрйысьысьяслöн сетöм чинан гöлöс лыд серти кандидатъяслöн списокъяс, кодъяс босьтiсны öтувъя бöрйысян кытш кузя гöлöсуйтысь бöрйысьысьяслысь 7 прöчентысь этшаджык гöлöс, кытчöдз депутатлысь мандатъяс юклыны лэдзöм кандидатъяс список вöсна бöрйысьысьяслöн став гöлöс лыдыс оз ло унджык ставнас öтувъя бöрйысян кытш кузя гöлöсуйтысь бöрйысьысьяслöн гöлöс лыдысь 50 прöчентысь.

3. Öти кандидатъяс список вöсна кö сетöма öтувъя бöрйысян кытш кузя гöлöсуйтысь бöрйысьысьяслысь 50 прöчент гöлöс, а кандидатъяслöн мукöд список чукöртiс öтувъя бöрйысян кытш кузя гöлöсуйтысь бöрйысьысьяслысь 7 прöчентысь этшаджык гöлöс, сэки кандидатъяслöн тайö списокъясыс участвуйтöны депутатлысь мандатъяс юклöмын, а сiдзжö кандидатъяслöн списокъяс, кодъяс босьтiсны öтувъя бöрйысян кытш кузя гöлöсуйтысь бöрйысьысьяслысь гöлöс лыдсö медуна найö кандидатъяс списокысь, кодъяс чукöртiсны öтувъя бöрйысян кытш кузя гöлöсуйтысь бöрйысьысьяслысь 7 прöчентысь этшаджык гöлöс.

4. Кандидат списокъяс костын мандатъяссö юклöмыс артавсьö бöрйысян системаын вöдитчан депутатлöн мандат лыдысь тайö Оланпаслöн 82 статья серти кандидат списокъяслы сетöм депутатлысь мандат лыдсö чинтöмöн.

5. Тайö статья серти депутатлысь мандатъяс юклöмын участвуйтысь кандидат списокъяслы сетöны индöм мандатъяссö тайö Оланпаслöн 83 да 84 статьяясöн урчитöм депутатлысь мандатъяс юклан методика серти. Та дырйи индöм действиеяссö вöчтöдз кандидатъяслöн быд списокысь киритöны сэтшöм кандидатъяссö, кодъясöс бöрйöма депутатъясöн öти мандата (уна мандата) бöрйысян кытш кузя.

82 статья. Кандидатъяслöн списокъяслы, кодъяс чукöртiсны гöлöсуйтысь бöрйысьысьяслысь 7 прöчентысь этшаджык, но 5-ысь абу этшаджык гöлöс да кодъясöс эз лэдзны участвуйтны депутатлысь мандат юклöмын, депутатлысь мандатъяс сетöм

1. Тайö Оланпаслöн 83 да 84 статьяяс серти депутатлысь мандатъяс юклытöдз сетöны депутатлысь öти мандатöн кандидат спиокъяслы, кодъяс чукöртiсны гöлöсуйтысь бöрйысьысьяслысь 7 прöчентысь этшаджык, но 5-ысь абу этшаджык гöлöс да найöс эз лэдзны участвуйтны депутатлысь мандат юклöмын.

2. Тайö статьяса 1 юкöн серти сетöм депутатлöн мандат медводз вуджö пасйöм кандидатлы, кодöс пыртöма кандидатъяс списоклöн став республиканскöй (став муниципальнöй) юкöнö öти номер улын.

3. Сэк, кор депутатлысь мандат юклöм бöрын пасйöм кандидат öткажитчис босьтны депутатлысь манадт, индöм мандатсö сетöны мöд пасйöм кандидалы öчередь серти, кодöс пыртöма кандидатъяс списоклöн став республиканскöй (став муниципальнöй) юкöнö.

4. Кор кандидатъяс списоклöн став республиканскöй (став муниципальнöй) юкöнын абуöсь пасйöм кандидатъясыс, кодъяс эз босьтны депутатлысь мандатъяс, либö став пасйöм кандидатыс, кодъясöс пыртöма кандидатъяс списоклöн став республиканскöй (став муниципальнöй) юкöнö, оз кöсйыны босьтны депутатлысь мандат, мый сетсьö тайö статьяса 1 юкöн серти, мандатсö юклöны кандидатъяслöн мутасса группаын, код вöсна вöлi сетöма медуна гöлöс.

Сэк, кор депутатлысь мандат юклöм бöрын пасйöм кандидат оз кöсйы босьтны депутатлысь мандат, индöм мандатсö сетöны пасйöм кандидат пиысь сэтшöм пасйöм кандидалы öчередь серти, кодi эз босьт депутатлысь мандатъяс да сiйöс пыртöма кандидатъяслöн сiйö жö мутас группаö, кöнi лои депутатлöн мандатыс прöст. Сэк, кор кандидатъяслöн лöсялана мутас группаын абуöсь пасйöм кандидатъяс, кодъяс эз босьтны депутатлысь мандатъяс, депутатлысь прöст мандатсö юклöны кандидатъяслöн сiйö жö списокса мутас группаын мутас группаяслöн öчередь серти, мый индыссьö сы серти, кымын бöрйысьысьяслысь гöлöс босьтöны мутас группаяс.

83 статья. Коми Республикалöн Государственнöй Сöветса депутатъяcöc бöрйöмын депутатлысь мандатъяс пропорциональнöя юклан методика

1. Коми Республикаса бöрйысян комиссия öтчукöрö босьтö бöрйысьысьяслысь гöлöс лыдсö, кодъясöс сетöма öтувъя бöрйысян кытш кузя депутатлысь мандатъяс юклöмын участвуйтöм вылö кандидатъяслöн быд список серти. Депутатлысь мандатъяс юклöмын участвуйтöм вылö кандидатъяслöн быд списокысь босьтöм бöрйысьысьяслöн гöлöс лыдыс сьöрсьöн-бöрсьöн юксьö содан натуральнöй лыдпасъясысь (делительясысь) лыдпасъяс вылö кыксянь кандидат списокъяс костын юклöм мандат лыдпасöдз, мый артыштöма тайö Оланпаслöн 81 статьяса 4 юкöн серти.

Частнöйясыс, мый стöча тöдмавсьöны чутiк бöрын квайтöд знакöдз, кутшöмъяс лоöны депутатлысь мандатъяс юклöмын участвуйтöм вылö кандидатъяслöн быд список серти, пуктыссьöны чинан пöрадок серти вспомогательнöй визьö. Водзö арталöны сiйö частнöйсö, дорвыв номерыс мыйлöн вспомогательнöй визьын лöсялö кандидат списокъяс костын юкöм мандат лыдлы (медпозяна частнöй).

 Сэк, кор вспомогательнöй визьын кык либö унджык частнöй лöсялö медпозяна частнöйлы, вспомогательнöй визьö тайö частнöйясысь медводз содтöны медуна гöлöс лыд босьтысь кандидатъяс списоклысь частнöйсö.

Вспомогательнöй визьын лöсялана кандидатъяс списоклöн частнöй лыдыс, дорвыв номерыс кöнi ичöтджык кандидат списокъяс костын юклöм мандат лыдысь либö сылы öткодь, лöсялö депутатлöн мандат лыдлы, кутшöмъясöс босьтö кандидатъяслöн лöсялана список.

2. Кандидат списокъяс костын депутатлысь мандатъяс юклöм бöрын найöс юклöны кандидатъяслöн быд списокын кандидатъяс списоклöн став республиканскöй юкöн да кандидатъяслöн мутасса группаяс костын.

3. Депутатлысь мандатъяс юклöны пасйöм кандидатъяс костын кандидатъяс списокын найöс иналан пöрадок серти да видлавсьö (кандидатъяс списоклöн став республиканскöй юкöнын да кандидатъяс быд мутасса группаын), кыдзи öчередь серти депутатлысь мандатъяс босьтан пöрадок.

4. Медводз депутатлöн мандатъясыс вуджöны пасйöм кандидатъяслы, кодъясöс пыртöма кандидатъяс списоклöн став республиканскöй юкöнö сiйö пöрадок сертиыс, кыдзи найöс иналöма индöм списокын. Сэк, кор пасйöм кандидатъяслы, кодъясöс пыртöма кандидатъяс списоклöн став республиканскöй юкöнö, депутлысь мандатъяс сетöм бöрын кольöны депутатлöн мандатъяс, кутшöмъяс индöма кандидатъяслöн тайö списоклы, индöм мандатъяссö юклöны кандидатъяс списоклöн мутасса группаяс костын татшöм öчередь лöсьöдöм серти:

1) индöны бöрйысьысьяслысь гöлöс лыдсö, мый воö быд мутасысь кандидатъяс списокöн, мый лöсялö кандидатъяслöн мутасса группаяслы (водзö – кандидатъяслöн мутасса группаясысь сетöм бöрйысьысьяслöн гöлöсъяс);

2) арталöны, кутшöм кандидатъяслöн мутасса группаясысь сетöм бöрйысьысьяслöн гöлöс пайыс (прöчентыс) бöрйысьысьяслöн став гöлöс лыдысь, кодъяс гöлöсуйтiсны лöсялана мутасын. Кор индöм пайясыс öткодьöсь, сэки верктуйсö сетöны кандидатъяслöн сiйö мутасса группалы, мый дор вöлi сетöма бöрйысьысьяслысь унджык гöлöссö;

3) кандидатъяслöн мутасса группаясыс сулалöны пай (прöчент) чинöм серти да босьтöны öта-мöд бöрсяыс öти мандатöн.

4-1. Пасйöм кандидат, кодöс пыртöма кандидатъяс списоклöн став республиканскöй юкöнö, вермö не босьтны депутатлысь мандатсö, мый йылысь сылы колö öтувъя бöрйысян кытш кузя бöрйысьöмын бöртасъяс индан лунсянь 2 лун бöрын оз сёрджык юöртны Коми Республикаса бöрйысян комиссияö гижöмöн шыöдчöм сетöмöн, мый бöрсö оз бергöдсьы.

Та дырйи Коми Республикаса бöрйысян комиссия сетö депутатлысь мандатсö сiйö жö списокысь кандидатъяслöн кандидатъяслöн мутасса группаö лöсялана бöрйысян öтувлöн уполномочитöм органлöн решение серти.

Сэк, кор кандидатöн, кодöс пыртöма кандидатъяс списоклöн став республиканскöй юкöнö, депутатлысь мандат босьтны öткажитчан лунсянь 3 лун чöжöн бöрйысян öтув оз пöльзуйтчы правонас, мый индöма тайö юкöнса мöд абзацöн, Коми Республикаса бöрйысян комиссия сетö депутатлысь мандатсö кандидатъяслöн мутас группаö тайö статьяса 4 юкöнын индöм мутасса группаяслöн öчередь серти.

 (4-1 юкöнсö пыртöма 2010.11.17 лунся 118-РЗ №-а КР Оланпасöн)

5. Пасйöм кандидат, кодöс пыртöма кандидатъяс списоклöн мутасса группаö, вермö не босьтны депутатлысь мандатсö, мый йылысь сылы колö öтувъя бöрйысян кытш кузя бöрйысьöмын бöртасъяс индан лунсянь 2 лун бöрын оз сёрджык юöртны Коми Республикаса бöрйысян комиссияö гижöмöн шыöдчöм сетöмöн, мый бöрсö оз бергöдсьы.

Та дырйи депутатлысь мандатсö Коми Республикаса бöрйысян комиссия сетö öчередь серти пасйöм кандидатлы сiйö пасйöм кандидат лыдысь, кодъяс эз босьтны депутатлысь мандатъяссö да пыртöма найöс кандидатъяслöн сiйö жö мутасса группаö, кыдзи и пасйöм кандидатыс, кодлöн депутат мандатыс коли прöст.

Сэк, кор кандидатъяслöн лöсялана мутасса группаын абуöсь пасйöм кандидатъясыс, кодъяс эз босьтны депутатлысь мандатъяс, депутатлысь прöст мандатсö колö сетны кандидатъяс списоклöн сiйö жö мутасса группаö, кодъяс эз босьтны депутатлысь мандатъяс, тайö статьяса 4 юкöнын индöм мутасса группаяслöн öчередь серти. Сэк, кор мандатъяс босьттöм мутасса группаыс абу, депутатлысь мандатсö сетöны кандидатъяс списоклöн сiйö жö мутасса группаö, кöнi эмöсь кандидатъяс, кодъяс эз на босьтны депутатлысь мандатъяс, тайö статьяса 4 юкöнын индöм мутасса группаяслöн öчередь серти.

(5 юкöнсö пыртöма 2010.11.17 лунся 118-РЗ №-а КР Оланпасöн)

6. Сэк, кор кандидатъяс списокын эз коль кандидатыс, депутатлысь мандатсö кольöны прöстöн Коми Республикалöн Государственнöй Сöветса депутатъясöс бöрйöмын мöдысь медшöр бöрйысьöмъяс нуöдтöдз.

84 статья. Муниципальнöй юкöнлöн бöрйöм органса бöрйысьöмъяс вылын депутатлысь мандат пропорциональнöя юклан методика

1. Коми Республикаса бöрйысян комиссия öтчукöрö босьтö бöрйысьысьяслысь гöлöс лыдсö, кодъясöс сетöма öтувъя бöрйысян кытш кузя депутатлысь мандатъяс юклöмын участвуйтöм вылö кандидатъяслöн быд список серти. Депутатлысь мандатъяс юклöмын участвуйтöм вылö кандидатъяслöн быд списокысь босьтöм бöрйысьысьяслöн гöлöс лыдыс сьöрсьöн-бöрсьöн юксьö содан натуральнöй лыдпасъясысь (делительясысь) лыдпасъяс вылö кыксянь кандидат списокъяс костын юклöм мандат лыдпасöдз, мый артыштöма тайö Оланпаслöн 81 статьяса 4 юкöн серти.

Частнöйясыс, мый стöча тöдмавсьöны чутiк бöрын квайтöд знакöдз, кутшöмъяс лоöны депутатлысь мандатъяс юклöмын участвуйтöм вылö кандидатъяслöн быд список серти, пуктыссьöны чинан пöрадок серти вспомогательнöй визьö. Водзö арталöны сiйö частнöйсö, дорвыв номерыс мыйлöн вспомогательнöй визьын лöсялö кандидат списокъяс костын юкöм мандат лыдлы (медпозяна частнöй).

 Сэк, кор вспомогательнöй визьын кык либö унджык частнöй лöсялö медпозяна частнöйлы, вспомогательнöй визьö тайö частнöйясысь медводз содтöны медуна гöлöс лыд босьтысь кандидатъяс списоклысь частнöйсö.

Вспомогательнöй визьын лöсялана кандидатъяс списоклöн частнöй лыдыс, дорвыв номерыс кöнi ичöтджык кандидат списокъяс костын юклöм мандат лыдысь либö сылы öткодь, лöсялö депутатлöн мандат лыдлы, кутшöмъясöс босьтö кандидатъяслöн лöсялана список.

2. Кандидат списокъяс костын депутатлысь мандатъяс юклöм бöрын найöс юклöны кандидатъяслöн быд списокын кандидатъяс списоклöн став муниципальнöй юкöн да кандидатъяслöн мутасса группаяс костын.

3. Депутатлысь мандатъяс юклöны пасйöм кандидатъяс костын кандидатъяс списокын найöс иналан пöрадок серти да видлавсьö (кандидатъяс списоклöн став муниципальнöй юкöнын да кандидатъяс быд мутасса группаын), кыдзи öчередь серти депутатлысь мандатъяс босьтан пöрадок.

4. Медводз депутатлöн мандатъясыс вуджöны пасйöм кандидатъяслы, кодъясöс пыртöма кандидатъяс списоклöн став муниципальнöй юкöнö сiйö пöрадок сертиыс, кыдзи найöс иналöма индöм списокын. Сэк, кор пасйöм кандидатъяслы, кодъясöс пыртöма кандидатъяс списоклöн став муниципальнöй юкöнö, депутлысь мандатъяс сетöм бöрын кольöны депутатлöн мандатъяс, кутшöмъяс индöма кандидатъяслöн тайö списоклы, индöм мандатъяссö юклöны кандидатъяс списоклöн мутасса группаяс костын татшöм öчередь лöсьöдöм серти:

1) индöны бöрйысьысьяслысь гöлöс лыдсö, мый воö быд мутасысь кандидатъяс списокöн, мый лöсялö кандидатъяслöн мутасса группаяслы (водзö – кандидатъяслöн мутасса группаясысь сетöм бöрйысьысьяслöн гöлöсъяс);

2) арталöны, кутшöм кандидатъяслöн мутасса группаясысь сетöм бöрйысьысьяслöн гöлöс пайыс (прöчентыс) бöрйысьысьяслöн став гöлöс лыдысь, кодъяс гöлöсуйтiсны лöсялана мутасын. Кор индöм пайясыс öткодьöсь, сэки верктуйсö сетöны кандидатъяслöн сiйö мутасса группалы, мый дор вöлi сетöма бöрйысьысьяслысь унджык гöлöссö;

3) кандидатъяслöн мутасса группаясыс сулалöны пай (прöчент) чинöм серти да босьтöны öта-мöд бöрсяыс öти мандатöн.

4-1. Пасйöм кандидат, кодöс пыртöма кандидатъяс списоклöн став республиканскöй юкöнö, вермö не босьтны депутатлысь мандатсö, мый йылысь сылы колö öтувъя бöрйысян кытш кузя бöрйысьöмын бöртасъяс индан лунсянь 2 лун бöрын оз сёрджык юöртны Коми Республикаса бöрйысян комиссияö гижöмöн шыöдчöм сетöмöн, мый бöрсö оз бергöдсьы.

Та дырйи Коми Республикаса бöрйысян комиссия сетö депутатлысь мандатсö сiйö жö кандидатъяслöн списокысь кандидатъяслöн мутасса группаö лöсялана бöрйысян öтувлöн уполномочитöм органлöн решение серти.

Сэк, кор кандидатöн, кодöс пыртöма кандидатъяс списоклöн став муниципальнöй юкöнö, депутатлысь мандат босьтны öткажитчан лунсянь 3 лун чöжöн бöрйысян öтув оз пöльзуйтчы правонас, мый индöма тайö юкöнса мöд абзацöн, муниципальнöй юкöнса бöрйысян комиссия сетö депутатлысь мандатсö кандидатъяслöн мутас группаö тайö статьяса 4 юкöнын индöм мутасса группаяслöн öчередь серти.

 (4-1 юкöнсö пыртöма 2010.11.17 лунся 118-РЗ №-а КР Оланпасöн)

5. Пасйöм кандидат, кодöс пыртöма кандидатъяс списоклöн мутасса группаö, вермö не босьтны депутатлысь мандатсö, мый йылысь сылы колö öтувъя бöрйысян кытш кузя бöрйысьöмын бöртасъяс индан лунсянь 2 лун бöрын оз сёрджык юöртны муниципальнöй юкöнса бöрйысян комиссияö гижöмöн шыöдчöм сетöмöн, мый бöрсö оз бергöдсьы.

Та дырйи депутатлысь мандатсö муниципальнöй юкöнса бöрйысян комиссия сетö öчередь серти пасйöм кандидатлы сiйö пасйöм кандидат лыдысь, кодъяс эз босьтны депутатлысь мандатъяссö да пыртöма найöс кандидатъяслöн сiйö жö мутасса группаö, кыдзи и пасйöм кандидатыс, кодлöн депутат мандатыс коли прöст.

Сэк, кор кандидатъяслöн лöсялана мутасса группаын абуöсь пасйöм кандидатъясыс, кодъяс эз босьтны депутатлысь мандатъяс, депутатлысь прöст мандатсö колö сетны кандидатъяс списоклöн сiйö жö мутасса группаö, кодъяс эз босьтны депутатлысь мандатъяс, тайö статьяса 4 юкöнын индöм мутасса группаяслöн öчередь серти. Сэк, кор мандатъяс босьттöм мутасса группаыс абу, депутатлысь мандатсö сетöны кандидатъяс списоклöн сiйö жö мутасса группаö, кöнi эмöсь кандидатъяс, кодъяс эз на босьтны депутатлысь мандатъяс, тайö статьяса 4 юкöнын индöм мутасса группаяслöн öчередь серти.

(5 юкöнсö пыртöма 2010.11.17 лунся 118-РЗ №-а КР Оланпасöн)

6. Сэк, кор кандидатъяс списокын эз коль кандидатыс, депутатлысь мандатсö кольöны прöстöн муниципальнöй юкöнлöн бöрйöм органса депутатъясöс бöрйöмын мöдысь медшöр бöрйысьöмъяс нуöдтöдз.

85 статья. Мöд пöв бöрйысьöмъяс. Содтöд бöрйысьöмъяс

1. Сэк, кор бöрйысьöмъясыс эз вöвны, абу збыльöсь либö кандидатыс, кодöс бöрйöма öти мандата (уна мандата) бöрйысян кытш кузя, эз чöвт ассьыс уджмогъяссö, кутшöмъяс оз лöсявны депутатлöн статускöд, а кандидат, кодöс бöрйöма бöръян чина мортлöн чинö, – уджмогъяс, кутшöмъяс оз лöсявны бöръян чина мортлöн статускöд, а сiдзжö сэк, кор уна мандата бöрйысян кытш кузя гöлöсуйтан помшуöмъяс бöрын эз став мандатыс быр, кольöм мандатъяс серти бöрйысьöмъяс котыртысь бöрйысян комиссия индö мöд пöв бöрйысьöмъяс.

2. Кор пасйöм кандидатыс, кодöс бöрйöма бöрйысян кытш кузя, колана помкаястöг эз чöвт ассьыс уджмогъяссö, кутшöмъяс оз лöсявны депутатлöн, бöръян чина мортлöн статускöд, мый вöсна индöмаöсь мöд пöв бöрйысьöмъяс, тайö кандидатыслы колö ставнас вештыны лöсялана бöрйысян комиссияöн мöд пöв бöрйысьöмъяс нуöдöмкöд йитчöм рöскодсö.

Тайö статьяын колана помкаясöн гöгöрвосьöны:

1) пасйöм кандидатöс ёрд серти лыддьöма уджавны вермытöмöн, мыйтакö уджавны вермысьöн;

2) пасйöм кандидатыс, сылöн матысса рöдвужыс сьöкыда висьö, дзоньвидзалуныс ёна торксьöма;

3) пасйöм кандидатсö бöрйöма (индöма) государственнöй либö муниципальнöй чинö, мый артыштöма Россия Федерацияса Оланподулöн, Коми Республикаса Оланподулöн, Коми Республикаса оланпасъясöн, муниципальнöй юкöнса уставöн.

Тайö юкöнын индöм рöскодсö оз вештыны сэк, кор пасйöм кандидатыс эз чöвт ассьыс уджмогъяссö, кутшöмъяс оз лöсявны депутатлöн, дзоньвидзалун вöсна либö сыысь зависиттöм мукöд лоöмтор вöсна.

Бöрйысян комиссиялысь рöскодсö, мый индöма тайö статьяын, вештöны бöрйысян комиссиялöн подулалöм решение серти, кöнi индöны индöм рöскодсö вештöм вылö подувсö.

Бöрйысян комиссиялысь решениесö дзик пыр мöдöдöны кандидатлы, да вермас обжалуйтны сiйö решениесö ёрд пöрадок серти.

3. Сэк, кор Коми Республикалöн Государственнöй Сöветса депутатъясöс, муниципальнöй юкöнса бöрйöм органöс медшöр бöрйöмъяссö либö меставывса асвеськöдлан бöрйöм чина мортöс медшöр бöрйöмъяссö нуöдiсны рака тöлысся мöд вежалунö да налöн бöртасъяс серти Коми Республикаса Государственнöй Сöветыс либö муниципальнöй юкöнлöн бöрйöм органыс эз ло лöсьöдöма правомочнöй составын либö меставывса асвеськöдлан бöрйöм чина мортсö абу бöрйöма, мöд пöв бöрйысьöмъяссö нуöдöны волöн йирым тöлысся мöд вежалунö, кор нуöдöма вöлi лöсялана индöм органö медшöр бöрйöмъяс, меставывса асвеськöдлан бöрйöм чина мортöс медшöр бöрйöмъяс, а Россия Федерацияса öчереднöйысь бöръян Федеральнöй Собраниелöн Государственнöй Думаö депутатъясöс бöрйöмъяс нуöдан воö – тайö бöрйысьöмъяс вылын гöлöсуйтан лунö.

Кор медшöр бöрйысьöмъяссö вöлi индöма сы вöсна, мый индöм органыс либö индöм органса депутатъясыс, либö меставывса асвеськöдлан бöрйöм чина морт кадысь водз дугöдiс уджмогъяссö, мöд пöв бöрйысьöмъяссö нуöдöны мöд пöв бöрйысьöмъяс нуöдöм вылö подувъяс лоан лунсянь 4 тöлысь бöрын оз сёрджык.

Мукöд случайяс дырйи мöд пöв бöрйысьöмъяссö нуöдöны рака тöлысся мöд вежалунö либö йирым тöлысся мöд вежалунö, а Россия Федерацияса öчереднöйысь бöръян Федеральнöй Собраниелöн Государственнöй Думаö депутатъясöс бöръян воö – мöд пöв бöрйысьöмъяс нуöдöм вылö подувъяс лоан лунсянь 1 во бöрын оз сёрджык.

Мöд пöв бöрйысьöмъяс нуöдiгöн бöрйысьöмъяс котыртысь бöрйысян комиссиялöн решениеяс кузя бöрйысян действиеяслысь кадколастъяссö вермасны чинтыны öти коймöд юкöн вылö.

Мöд пöв бöрйысьöмъяс индöм йылысь решение колö йöзöдны сiйöс примитан лунсянь 3 лун бöрын оз сёрджык.

4. Сэк, кор öти мандат кузя бöрйöм депутатлысь уджмогъяссö кадысь водз дугöдöны, тайö бöрйысян кытшын тайö Оланпасса 6 статьяöн уполномочитöм орган индö содтöд бöрйысьöмъяс.

Содтöд бöрйысьöмъяссö нуöдöны депутатлысь уджмогъяс кадысь водз дугöдан лунсянь 1 во бöрын оз сёрджык.

Содтöд бöрйысьöмъяссö индöны рака тöлысьлöн мöд вежалунö. Индöм бöрйысьöмъяссö кö (сы лыдын Федеральнöй оланпаслöн 10 статьяса 7 пунктöн индöм кадколаст тöд вылö босьтöмöн) оз вермыны индыны рака тöлысся мöд вежалунö, сэки найöс индöны йирым тöлысся мöд вежалунö, а Россия Федерацияса öчереднöйысь бöръян Федеральнöй Собраниелöн Государственнöй Думаö депутатъясöс бöрйöмъяс нуöдан воö – тайö бöрйысьöмъяс вылын гöлöсуйтан лунö.

Сэк, кор депутатъяслысь уджмогъяссö кадысь водз дугöдöм бöрын Коми Республикаса Государственнöй Сöвет, муниципальнöй юкöнса бöрйöм орган колисны неправомочнöй составын, содтöд бöрйысьöмъяссö нуöдöны татшöм уджмогъяссö кадысь водз дугöдöм лунсянь 4 тöлысь бöрын оз сёрджык, та дырйи бöрйысьöмъяс котыртысь бöрйысян комиссиялöн решениеяс кузя бöрйысян действиеяслысь кадколастъяссö вермасны чинтыны öти коймöд юкöн вылö.

5. Сэк, кор уна мандат кузя бöрйöм депутатлысь уджмогъяссö кадысь водз дугöдöны, содтöд бöрйысьöмъяссö индöны да нуöдöны тайö статьяса 4 юкöнын урчитöм пöрадок серти, кытшын кö лоö кык куим депутатлöн мандат.

6. Мöд пöв да (либö) содтöд бöрйысьöмъяс оз индыны да оз нуöдны сэк, кор тайö бöрйысьöмъяс серти депутатсö он вермы бöрйыны öти воысь унджык кадколаст вылö.

7. Сэк, кор депутатъяслысь уджмогъяссö кадысь водз дугöдöм бöрын Коми Республикаса Государственнöй Сöвет, муниципальнöй юкöнса бöрйöм орган колисны неправомочнöй составын, а тайö статьяса 6 юкöн серти содтöд бöрйысьöмъяссö абу индöма, медшöр бöрйысьöмъяс индöны мöд пöв, кутшöмъясöс нуöдöны Федеральнöй оланпаслöн 10 статьяса 4 пунктöн урчитöм кадколастö.

86 статья. Гöлöсуйтан помшуöмъяс да бöрйысьöмъяслысь, референдумлысь бöртасъяс опубликуйтöм да йöзöдöм

1. Кандидатъясöс (кандидат списокъяс) пасйысь бöрйысян комиссияяс, референдум нуöдысь комиссияяс, кутшöмъяс индöны референдумлысь бöртасъяс, мöдöдöны бöрйысян кытш кузя бöрйысьöмлысь бöртасъяс йылысь, референдумса бöртасъяс йылысь öтувъя лыдпасъяссö йöзöс юöртан средствоясö бöрйысьöмъяслысь, референдумлысь бöртасъяс индöм бöрын öти сутки чöжöн. Йöзöс юöртан средствоясö индöм юöрсö позьö мöдöдны быд ногöн (пошта пыр, электроннöй пошта пыр, факсограммаясöн, йöзöс юöртан средствоясса йöзлы пресс-конференция нуöдöмöн).

Бöрйысьöмъяслöн помшуöмъяс йылысь öтувъя юöръясö пырöны:

1) бöрйысьысьяс вылö локтöм;

2) бöрйысьöмъяссö нуöдöмöн лыддьöм либö нуöдтöмöн лыддьöм йылысь;

3) гöлöсуйтан помшуöмъяссö, бöрйысьöмъяслысь бöртасъяссö вынаöн либö вынтöмöн лыддьöм йылысь;

4) бöрйöм депутатъяс, меставывса асвеськöдлан бöрйöм чина йöз йылысь;

5) кандидат список йылысь, кодъясöс лэдзöма мандатъяс юклöмын участвуйтöм вылö.

Референдум нуöдан бöртасъяс йылысь öтувъя юöръясö пырöны:

1) референдумын участвуйтысьяс йылысь;

2) референдумсö нуöдöмöн лыддьöм либö нуöдтöмöн лыддьöм йылысь;

3) гöлöсуйтан помшуöмъяссö, референдумлысь бöртасъяссö вынаöн либö вынтöмöн лыддьöм йылысь;

4) решениесö примитöмöн либö примиттöмöн лыддьöм йылысь.

2. Öтувъя бöрйысян кытш кузя Коми Республикалöн Государственнöй Сöветса депутатъясöс бöрйöмлысь, Коми Республикаса референдумлысь бöртасъяс, а сiдзжö быд кандидат список серти чукöртöм гöлöс лыд, «Да» да «Ог» («Та дор» да «Паныд») позицияяс серти гöлöс лыд йылысь юöръяссö официальнöя йöзöдö Коми Республикаса бöрйысян комиссия.

Öти мандата бöрйысян кытш кузя Коми Республикалöн Государственнöй Сöветса депутатъясöс бöрйöмлысь бöртасъяс, а сiдзжö быд кандидатöн чукöртöм гöлöс лыд йылысь юöръяссö официальнöя йöзöдö лöсялана кытшса бöрйысян комиссия.

3. Öтувъя бöрйысян кытш кузя муниципальнöй юкöнлöн бöрйöм органъясса депутатъясöс бöрйöмлысь, меставывса асвкеськöдлан бöрйöм чина мортöс бöрйöмлысь, меставывса референдумлысь бöртасъяс, а сiдзжö быд кандидат список серти чукöртöм гöлöс лыд, «Да» да «Ог» («Та дор» да «Паныд») позицияяс серти гöлöс лыд йылысь юöръяссö официальнöя йöзöдö муниципальнöй юкöнлöн бöрйысян комиссия.

Öти мандата (уна мандата) бöрйысян кытш кузя муниципальнöй юкöнлöн бöрйöм органъясса депутатъясöс бöрйöмлысь бöртасъяс, а сiдзжö быд кандидатöн чукöртöм гöлöс лыд йылысь юöръяссö официальнöя йöзöдö лöсялана кытшса бöрйысян комиссия.

4. Тайö статьяса 2 да 3 юкöнъясын индöм могъяссö збыльмöдöм могысь лöсялана комиссия мöдöдö бöрйысьöмлысь, референдумлысь бöртасъяс йылысь юöръяссö, а сiдзжö быд кандидат список серти чукöртöм гöлöс лыд, «Да» да «Ог» («Та дор» да «Паныд») позицияяс серти гöлöс лыд йылысь юöръяссö официальнöя йöзöдöм вылö öтиысь абу этшаджык республиканскöй либö меставывса газет-журналын бöрйысьöмъяслöн, референдумлöн тшупöдлы лöсялöмöн гöлöсуйтан лунсянь 10 лунысь оз сёрджык.

Газет-журнал редакция дон босьттöг йöзöдö бöрйысьöмъяслысь, референдумлысь бöртасъяссö, , а сiдзжö быд кандидат список серти чукöртöм гöлöс лыд, «Да» да «Ог» («Та дор» да «Паныд») позицияяс серти гöлöс лыд йылысь юöръяссö лöсялана комиссия воан лунсянь 10 лун мысти оз сёрджык кадколастö.

5. Сэк, кор торъя бöрйысян участокъясын, референдум нуöдан участокъясын, торъя мутасъясын мöд пöв арталöны бöрйысьысьяслысь, референдумын участвуйтысьяслысь гöлöс лыдсö, бöртасъясыс кодлöн воöны комиссияö тайö статьяса 4 юкöнын индöм кадколаст бöрын, комиссия мöдöдö лöсялана юöръяссö официальнöя йöзöдöм вылö öтиысь абу этшаджык республиканскöй либö меставывса газет-журналын бöрйысьöмъяслöн, референдумлöн тшупöдлы лöсялöмöн налöн подув вылын лöсялана решение примитан лунсянь 3 лунысь оз сёрджык.

Газет-журнал редакция дон босьттöг йöзöдö тайö юöръяссö лöсялана комиссия воан лунсянь 3 лун мысти оз сёрджык кадколастö.

6. Коми Республикаса бöрйысян комиссия гöлöсуйтан лунсянь 2 тöлысь чöжöн йöзöдö юöръяссö, кутшöмъяс эмöсь Коми Республикаса бöрйысян комиссиялöн, Коми Республикалöн Государственнöй Сöветса депутатъясöс бöрйöм кузя кытшса бöрйысян комиссияяслöн, Коми Республикалöн Государственнöй Сöветса депутатъясöс бöрйöмын, Коми Республикаса референдум нуöдöмын помшуöмъяс йылысь да бöртасъяс йылысь сёрнигижöдъясын, юöръяссö, кутшöмъяс эмöсь участокса комиссиялöн, мутасса бöрйысян комиссиялöн гöлöсуйтан помшуöмъяс йылысь сёрнигижöдъясын, мый подув вылын индiсны гöлöсуйтан помшуöмъяссö, Коми Республикалöн Государственнöй Сöветса депутатъясöс бöръян, Коми Республикаса референдумын кывкöртöдъяссö, а сiдзжö Коми РеспубликалöнГосударственнöй Сöветса став бöрйöм депутатъяслöн олантуй йылысь да мукöд юöр öти республиканскöй газет-журналын.

Сы йылысь, мый колö йöзöдны Коми Республикалöн Государственнöй Сöветса бöрйöм депутатлöн олантуйысь да кутшöм мукöд юöр, индö Коми Республикаса бöрйысян комиссиялöн решение.

Коми Республикаса бöрйысян комиссия вермö йöзöдны став бöрйысян комиссиялысь гöлöсуйтан помшуöмъяс йылысь своднöй таблица, кытчö пырöны участокса комиссиялöн сёрнигижöдъясысь тыр юöръяс, торъя брошюра лэдзöмöн, кутшöмъясöс позяс сетны Коми Республика мутасын государственнöй да муниципальнöй библиотекаясö, йöзöс юöртан средствояс лэдзысь организацияяслы, Коми Республика мутасын пасйöм политическöй партияяслöн региональнöй юкöнъяслы.

7. Муниципальнöй юкöнлöн бöрйысян комиссия, меставывса асвеськöдлан органъясö бöрйысьöмъяс кузя кытшса бöрйысян комиссия гöлöсуйтан лунсян 2 тöлысь чöжöн публикуйтöны (йöзöдöны) юöръяссö, кутшöмъяс эмöсь тайö комиссияяслöн гöлöсуйтан помшуöмъяс йылысь да бöрйысьöмъяслöн, референдумлöн бöртасъяс йылысь сёрнигижöдъясын, юöръяссö, кутшöмъяс эмöсь улынджык сулалысь веськыда комиссияяслöн гöлöсуйтан помшуöмъяс йылысь сёрнигижöдъясын да мый подув вылын индiсны муниципальнöй юкöнлöн бöрйысян комиссияын, кытшса бöрйысян комиссияын гöлöсуйтан помшуöмъяссö, бöрйысьöмъяслысь, референдумлысь кывкöртöдъяссö меставывса öти газет-журналын.

Муниципальнöй юкöнса бöрйысян комиссия гöлöсуйтан лунсянь 2 тöлысь чöжöн сiдзжö вермö йöзöдны муниципальнöй юкöнлöн бöрйöм органса став бöрйöм депутатъяс йылысь олантуй йылысь да мукöд юöр.

Сы йылысь, мый колö йöзöдны муниципальнöй юкöнлöн бöрйöм органса бöрйöм депутатлöн, меставывса асвеськöдлан бöрйöм чина мортлöн олантуйысь да кутшöм мукöд юöр, индö муниципальнöй юкöнса бöрйысян комиссиялöн решение.

8. Коми Республикаса бöрйысян комиссия Коми Республикалöн Государственнöй Сöаетса депутатъясöс бöрйöмлöн, Коми Республикаса референдумлöн кывкöртöдъяс йылысь тыр юöръяссö официальнöя йöзöдöм вылö сетан лунö йöзöдö юöръяс, кутшöмъяс эмöсь став комиссиялöн гöлöсуйтан помшуöмъяс йылысь да бöрйысьöмъяслöн, референдумлöн бöртасъяс йылысь сёрнигижöдъясын, «Öтуввез» öтув вöдитчан юöртан да телекоммуникационнöй везын «Бöрйысьöмъяс» ГАС Öтуввез-порталын Коми Республикаса бöрйысян комиссиялöн сайт вылын да Коми Республикалöн официальнöй Öтуввез-порталын.

87 статья. Бöрйöм депутатъясöс, меставывса асвеськöдлан бöрйöм чина йöзöс пасйöм

1. Кандидатъясöс (кандидат списокъяс) пасйысь бöрйысян комиссия бöрйысьöмъяслысь бöртасъяс тöдмалöм бöрын дзик пыр мöдöдö та йылысь извещение пасйöм кандидатъяслы, бöрйöм депутатъяслы, пасйöм кандидатлы, кодöс бöрйöма меставывса асвеськöдлан бöрйöм чина мортöн.

Пасйöм кандидатлы, кодöс бöрйöма депутатöн, пасйöм кандидатлы, кодöс бöрйöма меставывса асвеськöдлан бöрйöм чина мортöн, колö комиссиялысь извещение пöлучитöм лунсянь 5 лунöн кадколастö сетны лöсялана бöрйысян комиссияö тшöктöд (мукöд документ) копия сы йылысь, мый сiйöс мездiсны уджмогъясысь, кутшöмъяс оз лöсявны депутатлöн, меставывса асвеськöдлан бöрйöм чина мортлöн статуслы, либö документ копияяс, кутшöмъяс эскöдöны урчитöм кадколастö татшöм уджмогъясысь мездöм йылысь шыöдчöм сетöмсö.

Депутатöн бöрйöм йылысь, меставывса асвеськöдлан бöрйöм чина морт чинö бöрйöм йылысь извещениесö оформитöны гижöмöн да юöртöны кандидатлы сылы сетöмöн роспись улö. Сэк, кор абу позянлуныс юöртны кандидатлы аслыс, мöдöдöны телеграмма, заказнöй письмö сетöм йылысь уведомлениеöн либö мöд позяна ногöн, мый серти эм позянлун тöдмавны сы йылысь, мый кандидатлы лои юöртöма бöрйöм йылысь колана ногöн.

2. Сэк, кор пасйöм кандидат, кодiс бöрйöма öти мандата (уна мандата) бöрйысян кытш кузя, пасйöм кандидат, кодöс бöрйöма меставывса асвеськöдлан бöрйöм чина мортöн, эз збыльмöд тайö статяса 1 юкöнын урчитöм корöмъяссö, лöсялана бöрйысян комиссия киритö тайö кандидатсö бöрйöмöн лыддьöм йылысь ассьыс решениесö.

Сэк, кор пасйöм кандидатыс, кодöс бöрйöма Коми Республикалöн Государственнöй Сöветса депутатöн кандидатъяс список серти, оз збыльмöд тайö статьяса 1 юкöнын урчитöм корöмъяссö, сiйöс киритöны кандидатъяс списокысь, а сылöн депутат мандатыс лоö прöстöн да лöсялана бöрйысян комиссия сетö сiйöс сiйö жö кандидатъяс списокысь мöд пасйöм кандидатлы тайö Оланпаслöн 82 статьяса 3 да 4 юöнъясöн либö 83 статьяса 4 – 6 юкöнъясöн урчитöм пöрадок серти. Та дырйи татшöм мандатсö оз позь сетны депутатöн бöрйöм пасйöм кандидатлы, кодi сiдзжö эз збыльмöд тайö статьяса 1 юкöнöн урчитöм корöмсö, либö öткажитчис мандатысь тайö статьяса 3 юкöн серти, сылöн депутат мандатыс кö прöст.

Сэк, кор пасйöм кандидатыс, кодöс бöрйöма муниципальнöй юкöнлöн бöрйöм органса депутатöн кандидатъяс список серти, оз збыльмöд тайö статьяса 1 юкöнын урчитöм корöмъяссö, сiйöс киритöны кандидатъяс списокысь, а сылöн депутат мандатыс лоö прöстöн да муниципальнöй юкöнлöн бöрйысян комиссия сетö сiйöс сiйö жö кандидатъяс списокысь мöд пасйöм кандидатлы тайö Оланпаслöн 82 статьяса 3 да 4 юöнъясöн либö 83 статьяса 4 – 6 юкöнъясöн урчитöм пöрадок серти. Та дырйи татшöм мандатсö оз позь сетны депутатöн бöрйöм пасйöм кандидатлы, кодi сiдзжö эз збыльмöд тайö статьяса 1 юкöнöн урчитöм корöмсö, либö öткажитчис мандатысь тайö статьяса 3 юкöн серти, сылöн депутат мандатыс кö прöст.

3. Пасйöм кандидат, кодöс бöрйöма Коми Республикалöн Государственнöй Сöветса, муниципальнöй юкöнлöн бöрйöм органса депутатöн кандидатъяс список серти, вермö öткажитчыны депутат мандатысь лöсялана бöрйысян комиссияö гижöмöн шыöдчöм сетöмöн тайö статьяса 1 юкöнын индöм извещение пöлучитöм лунсянь 5 лун кадколастö. Та дырйи сылöн депутат мандатыс лоö прöстöн да бöрйысян комиссия сетö сiйö жö кандидатъяс списокысь мöд пасйöм кандидатлы тайö Оланпаслöн 82 статьяса 3 да 4 юöнъясöн либö 83 статьяса 4 – 6 юкöнъясöн либö 84 статьяса 4 – 6 юкöнъясöн урчитöм пöрадок серти.

4. Сы вöсна, мый пасйöм кандидат, кодöс бöрйöма Коми Республикалöн Государственнöй Сöветса депутатöн, муниципальнöй юкöнлöн бöрйöм органса депутатöн кандидатъяс список серти, сетö бöрйысян комиссияö шыöдчöм сы йылысь, мый оз кöсйы босьтны депутатлысь мандат, мый индöма тайö статьяса 3 юкöнын, татшöм пасйöм кандидатсö оз киритны кандидатъяс списокысь, кодöс лэдзöма участвуйтны депутатлысь мандатъяс юклöмын.

5. Бöрйысьöмъяслысь бöртасъяс официальнöя йöзöдöм бöрын да сэк, кор пасйöм кандидат, кодöс бöрйöма депутатöн, пасйöм кандидат, кодöс бöрйöма меставывса асвеськöдлан бöрйöм чина мортöн, збыльмöдö тайö статьяса 1 юкöнын урчитöм корöмъяссö, лöсялана бöрйысян комиссия пасйö татшöм депутатсö, меставывса асвеськöдлан бöрйöм чина мортсö да сетö сылы урчитöм образеца недырся эскöданпас сы йылысь, мый сiйöс бöрйöма депутатöн, меставывса асвеськöдлан бöрйöм чина мортöн.

88 статья. Депутатлысь прöст мандатъяс вежöм, кандидатъяс списокысь пасйöм кандидатöс, кодлы юкöма депутатлысь мандат, киритöм

1. Сэк, кор Коми Республикалöн Государственнöй Сöветса депутатлöн, муниципальнöй юкöнлöн бöрйöм органса депутатлöн, кодöс бöрйöма кандиадатъяс список серти, уджмогъясыс бырöны кадысь водз, бöрйысян öтувлöн уполномочитöм орган, кодлöн кандидатъяс списокысь тайö депутатсö вöлi бöрйöма, вермö вöзйыны лöсялана бöрйысян комиссиялы (Коми Республикаса бöрйысян комиссиялы либö муниципальнöй юкöнса бöрйысян комиссиялы) сiйö жö кандидатъяс списокысь мöд пасйöм кандидатлысь кандидатурасö депутатлысь прöст мандатсö босьтöм вылö. Та дырйи индöм кандидатурасö вöзйöны сiйö жö пасйöм кандидатъяс лыдысь, кодъясöс пыртöма кандидатъяслöн сiйö жö мутасса группаö (кандидатъяс списоклöн став республиканскöй (став муниципальнöй) юкöнö), кыдзи и депутат, кодлöн уджмогъясыс помасисны кадысь водз.

Сэк, кор кандидатъяслöн лöсялана мутас котырын (кандидатъяс списоклöн став республиканскöй (став муниципальнöй) юкöнын) колины сöмын депутат мандатöн пасйöм кандидатъяс да (либö) пасйöм кандидатъяс, кодъяслöн абу депутат мандатыс да кодъяс гижöмöн юöртiсны бöрйысян öтувлöн уполномочитöм органö, мый оз кöсйыны босьтны депутатлысь тайö прöст мандатсö, бöрйысян öтувлöн индöм орган вермö вöзйыны кандидатъяслöн мöд мутас котырысь (кандидатъяс списоклöн став республиканскöй (став муниципальнöй) юкöнысь) пасйöм кандидатлысь кандидатура тайö Оланпаслöн 83 статьяса 5 юкöнысь да 84 статьяса 5 юкöнысь положениеяс тöд вылö босьтöмöн депутатлысь мандатъяс босьтан пöрадоктöг, мый индöма индöм статьяяслöн тайö абзацын 4 юкöнöн.

Депутатлысь прöст мандат босьтöм вылö кандидатурасö вöзйöны лöсялана бöрйысян öтувлöн уставöн урчитöм пöрадок серти. Тайö случай дырйи бöрйысян комиссия сетö депутатлысь прöст мандатсö пасйöм кандидатлы, кодöс вöзйис индöм уполномочитöм орган.

2. Сэк, кор депутатлöн уджмогъяс кадысь водз дугöдан лунсянь 14 чöжöн бöрйысян öтув оз вöдитчы тайö статьялöн 1 юкöнса правоöн, бöрйысян комиссия тайö Оланпаслöн 82 статьяса 3 – 4 юкöнъясöн, 83 статьяса 4 – 6 юкöнъясöн либö 84 статьяса 4 – 6 юкöнъясöн урчитöм пöрадок серти сетö депутатлысь прöст мандатсö сiйö жö кандидат списокысь, кöнi сiйöс вöлi бöрйöма, кодлöн уджмогъясыс кадысь водз дугöдöмаöсь, мöд пасйöм кандидатлы. Та дырйи депутатлысь татшöм мандатсö оз позь сетны пасйöм кандидатлы, кодi водзынджык босьтiс депутатлысь мандатсö да кодлысь уджмогъяссö сiдзжö вöлi кадысь водз дугöдöма, сылысь прöст мандатсö кö абу босьтöма.

3. Кандидатъяс списокö пыртöм пасйöм кандидатыс, кодöс лэдзöма депутатлысь мандатъяс юклöмöдз, вермö участвуйтны депутатлысь мандатъяс юклöмын (босьтöмын) кыкысь оз унджык.

4. Кандидатъяс списокö пыртöм пасйöм кандидатыс, кодöс лэдзöма депутатлысь мандатъяс юклöмöдз, индöм списокысь киритöны сэк, кор:

1) пасйöм кандидатыс сетiс гижöмöн шыöдчöм сы йылысь, медым сiйöс киритiсны депутатлысь мандатъяс юклöм вылö кандидатъяс списокысь;

2) пасйöм кандидатыс воштiс пассивнöй бöрйысян правосö;

3) пасйöм кандидатыс пырö мöд политическöй партияö, сiйö политическöй партия дорысь, кутшöм кандидат списокö сiйöс пыртöма;

4) депутатлысь мандатсö босьтöм вылö правосö воштö тайö статьяса 3 юкöнын индöм подув серти;

5) пасйöм кандидатсö лыддьöны юöртöг абутöмöн либö юöртöны сiйöс кувсьöмöн ёрдлöн решение вынсялан подув вылын;

6) пасйöм кандидатыс кувсьö.

5. Пасйöм кандидатöс депутатлысь мандатъяс юклöм вылö кандидатъяс списокысь киритöм йылысь решениесö примитö лöсялана бöрйысян комиссия.

6. Сэк, кор депутатлысь мандатъяс юклöм вылö кандидатъяс списокын эз коль пасйöм кандидатыс, кодлöн эм право босьтны депутатлысь прöст мандатсö, тайö депутатлысь мандатсö кольöны прöстöн мöд бöрйысьöмъясöдз.

**9 юрпас. РОССИЯ ФЕДЕРАЦИЯСА ГРАЖДАНАЛЫСЬ БÖРЙЫСЯН ПРАВО ДА РЕФЕРЕНДУМЫН УЧАСТВУЙТАН ПРАВО ТОРКÖМСÖ ОБЖАЛУЙТÖМ ДА БÖРЙЫСЬÖМЪЯС ДА РЕФЕРЕНДУМЪЯС ЙЫЛЫСЬ ЗАКОНОДАТЕЛЬСТВО ТОРКÖМЫСЬ КЫВКУТÖМ**

89 статья. Россия Федерацияса гражданалысь бöрйысян право да референдумын участвуйтан право торкысь решениеяс да вöчöмторъяс (вöчтöмторъяс) обжалуйтöм

1. Россия Федерацияса гражданалысь бöрйысян право, референдумын участвуйтан право торкысь решениеяс да вöчöмторъяс (вöчтöмторъяс) обжалуйтöны Федеральнöй оланпасöн урчитöм пöрадок серти да кадколастö.

2. Бöрйысян право, референдумын участвуйтан право торкöм вылö норасьöмъяс да шыöдчöмъяс позьö сетны Федеральнöй оланпаслöн 78 статьяын урчитöм кадколастö.

3. Комиссиялы аслас компетенцияын колö видлавны бöрйысян кампания, референдум кампания нуöдiгöн налы воöм Федеральнöй оланпас, мукöд федеральнöй оланпас, тайö Оланпас торйкöм йылысь шыöдчöмъяс, кутшöмъясöс индöма тайö статьяса 1 юкöнын, тайö шыöдчöмъяс кузя нуöдны прöверкаяс да мöдöдны шыöдчöмъяс сетысь йöзлы гижöмöн вочакывъяс 5 лунöн, но оз сёрджык гöлöсуйтан лунлы водзынджык лунысь, а сэтшöм шыöдчöмъяс кузя, кутшöмъяс воисны гöлöсуйтан лунö либö гöлöсуйтан лун бöрын – дзик пыр. Сэк, кор шыöдчöмын индöм фактъяссö колö содтöд прöверитны, на серти решениеяссö примитöны 10 лунысь оз дырджык кадколастö.

4. Сэк, кор комиссия видлалö норасьöмъяс (шыöдчöмъяс), а сiдзжö мукöд случай дырйи, кор комиссия видлалö бöрйысян право да референдумын участвуйтан право торкöм йылысь юалöм, комиссиялöн заседание вылö корöны шыöдчысьясöс, а сiдзжö найöс, кодъяслысь вöчöмторсö (вöчтöмторсö) обжалуйтöны либö лоöны видлалан сёрнитанторнас.

90 статья. Кандидатöс (кандидатъяс список) пасйöмсö аннулируйтöм вылö, кандидатöс (кандидатъяс список) пасйöм йылысь, кандидатöс (кандидатъяс список) пасйыны öткажитöм йылысь, кандидатöс кандидатъяс списокысь киритöм йылысь комиссиялысь решение киритöм вылö, кандидатöс (кандидатъяс список), референдум нуöдöм кузя водзмöстчысь группа пасйыны киритöм вылö подувъяс

Кандидатöс (кандидатъяс список) пасйöмсö аннулируйтöны, кандидатöс (кандидатъяс список) пасйöм йылысь, кандидатöс (кандидатъяс список) пасйыны öткажитöм йылысь, кандидатöс кандидатъяс списокысь киритöм йылысь комиссиялысь решение киритöны, кандидатöс (кандидатъяс список), референдум нуöдöм кузя водзмöстчысь группа пасйыны киритöны Федеральнöй оланпаслöн 76 статьяöн индöм подув вылын да пöрадок серти.

91 статья. Гöлöсуйтан помшуöмъяс йылысь, бöрйысьöмъяслöн, референдумлöн кывкöртöдъяс йылысь решение киритöм

Гöлöсуйтан помшуöмъяс йылысь, бöрйысьöмъяслöн, референдумлöн кывкöртöдъяс йылысь бöрйысян комиссиялысь, референдум нуöдан комиссиялысь решение вермасны киритны Федеральнöй оланпаслöн 77 статьяöн индöм подув вылын да пöрадок серти.

92 статья. Бöрйысьöмъяс да референдумъяс йылысь законодательство торкöмысь кывкутöм

Бöрйысьöмъяс да референдумъяс йылысь законодательство торкöмысь кывкутöмсö индöны федеральнöй оланпасъяс.

**10 юрпас. БÖРТАС**

93 статья. Тайö Оланпас вынсялöм

1. Тайö Оланпасыс вынсялö сiйöс официальнöя йöзöдöмсянь дас лун мысти, тайö Оланпаслöн 17 статьяса 3 юкöн, 21 статьяса 2 юкöн, 23 статьяса 4 юкöн кындзи, мыйяс вынсялöны официальнöя йöзöдан лунсянь.

2. Тайö Оланпасын 17 статьялöн 3 юкöнса, 21 статьялöн 2 юкöнса, 23 статьялöн 4 юкöнса положениеясыс, кöнi индыссьöны бöрйысян комиссияса уджмогъяслöн кадколастъясыс, лöсялöны бöрйысян комиссияяслы, кутшöмъясöс лöсьöдiсны тайö Оланпаслöн индöм положениеяс вынсялöм лун бöрын.

3. Тайö Оланпас збыльмöдан лунсянь лыддьыны вынтöмöн:

1) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2007, 1 №, 4657 ст.);

2) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпасö вежсьöмъяс да содтöдъяс пыртöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2007, 2 №, 4704 ст.);

3) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпаслöн 12 статьяö содтöд пыртöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2007, 10 №, 5027 ст.);

4) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпасö вежсьöмъяс да содтöдъяс пыртöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2008, 6 №, 272 ст.);

5) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпасö вежсьöмъяс пыртöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2009, 12 №, 198 ст.);

6) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпасö вежсьöмъяс пыртöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2009, 41 №, 774 ст.);

7) «Коми Республикаын бöрйысьöмъяс, референдумъяс да юасьöм йылысь» Коми Республикаса Оланпаслöн 13 статьяö вежсьöмъяс пыртöм йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2010, 6 №, 86 ст.).

Коми Республикаса Юралысь В.Гайзер

Сыктывкар

2010 вося кöч тöлысь 27 лун

88-РЗ №

Коми Республикаын

бöрйысьöмъяс да референдумъяс йылысь»

Коми Республикаса Оланпас дорö

1 содтöд

## КЫРЫМАСЯН ЛИСТ

Ми, улынджык кырымасьысьяс, ошкам Коми Республикалöн Государственнöй Сöветса депутатö кандидатöн \_\_\_\_\_\_\_\_\_\_\_\_\_\_\_\_\_\_\_\_\_\_\_\_

№-а\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бöрйысян кытш кузя

 (бöрйысян кытш ним)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (кандидатлöн ним, вич, ов)

кодi чужис 19\_\_\_\_вося \_\_\_\_\_\_\_\_\_\_»\_\_\_»лунö,

кодi уджалö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(чин, уджаланiн, вöчан удж)

кодi олö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(оланiнпас)

кодi вöзйыссьö \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(бöрйысян öтувöн,

асьсö вöзйöмöн)

(кандидатыс кö депутат да вöчö ассьыс уджмогъяссö оз пыр,

то пасйыссьö та йылысь юöрыс бöрйöм органлысь нимсö индöмöн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(вештытöм либö бырöдтöм сидимосьт йылысь юöръяс, политическöй партияö, общественнöй öтувö кандидатлöн пырöм йылысь юöръяс, сылöн шыöдчöмын кö индöма баллотируйтчöм йылысь согласие)

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан во(18 арöсын –чужан лун да тöлысь) | Паспорт либöсiйöс вежысь документ серияда номер | Оланiн пас | Кырымпас пыртан кадпас | Кырымпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

#### Кырымасян листсö эскöда:

(ов, ним, вич, чужан кадпас,

олан места, паспорт либö сiйöс вежысь документ серия да номер,

 кырымпасъяс чукöртысь мортлöн кырымпас да сiйöс вöчан кадпас)

Кандидат\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ов, ним, вич, ас киöн вöчöм кырымпас

да сiйöс вöчан кадпас)

Пасйöд. Кырымасян листын кö юöрас пасйöма, мый кандидатлöн эм вештытöм да бырöдтöм судимосьт, кырымасян листын индыссьö Россия Федерацияса уголовнöй кодексысь статьяса (статьяясса) номер (номеръяс) да ним (нимъяс), мый (мыйяс) серти кандидатсö судитöма, а сiдзжö Россия Федерацияса уголовнöй кодексысь статья (статьяяс), мый примитöма ССР Союзса да союзнöй республикаясса уголовнöй законодательстволöн подувъяс серти, йöзмуса государствоясса оланпаслöн статья (статьяяс) серти, кандидатсö кö вöлi судитöма индöм законодательнöй актъяс серти сiйö мыжысь, мый лыддьыссьö Россия Федерацияса öнiя уголовнöй кодексöн преступлениеöн.

Депутатö кандидатлöн да кырымпасъяс чукöртысь мортлöн оланiнпас йылысь юöръясын индыссьö Россия Федерацияса субъектлöн, карлöн, районлöн, олан пунктлöн ним. Пример вылö: Коми Республика, Сыктывкар либö Коми Республика, Емдiн район, Айкатыла сикт.

Коми Республикаын

бöрйысьöмъяс да референдумъяс йылысь»

Коми Республикаса Оланпас дорö

2 содтöд

## КЫРЫМАСЯН ЛИСТ

Коми Республикалöн Государственнöй Сöветса депутатъясöс

20\_\_\_\_вося \_\_\_\_\_\_\_\_»\_\_\_» лунö бöрйöм

Кандидатъяслысь списоксö эскöдöма Коми Республикаса

бöрйысян комиссияöн 20\_\_\_вося\_\_\_\_\_\_\_\_\_»\_\_\_\_» лунö

Ми, улынджык кырымасьысьяс, ошкам Коми Республикалöн Государственнöй Сöветса депутатö кандидатъяслысь вöзйöм список öтувъя бöрйысян кытш кузя\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (политическöй партия ним)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кандидатъяслöн общереспубликанскöй список юкöнö пырöны:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кандидатлöн ов, ним, вич, чужан кадпас, уджаланiн (служитанiн),

öнiя чин (вöчан удж), олан места, вештытöм либö бырöдтöм сидимосьт йылысь юöръяс, политическöй партияö, общественнöй öтувö кандидатлöн пырöм йылысь юöръяс, сылöн шыöдчöмын кö индöма баллотируйтчöм йылысь согласие)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан во(18 арöсын –чужан лун да тöлысь) | Паспорт либöсiйöс вежысь документ серияда номер | Оланiн пас | Кырымпас пыртан кадпас | Кырымпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

Кырымасян листсö эскöда:

(ов, ним, вич, чужан кадпас,

олан места, паспорт либö сiйöс вежысь документ серия да номер,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кырымпас чукöртысь мортлöн кырымпас да сiйöс вöчан кадпас)

Бöрйысян öтувöс уполномочитöм петкöдлысь:

(ов, ним, вич, ас киöн вöчöм

кырымпас да сiйöс вöчан кадпас)

Пасйöд.Кырымасян листын кö юöрас пасйöма, мый кандидатлöн эм вештытöм да бырöдтöм судимосьт, кырымасян листын индыссьö Россия Федерацияса уголовнöй кодексысь статьяса (статьяясса) номер (номеръяс) да ним (нимъяс), мый (мыйяс) серти кандидатсö судитöма, а сiдзжö Россия Федерацияса уголовнöй кодексысь статья (статьяяс), мый примитöма ССР Союзса да союзнöй республикаясса уголовнöй законодательстволöн подувъяс серти, йöз муса государствоясса оланпаслöн статья (статьяяс) серти, кандидатсö кö вöлi судитöма индöм законодательнöй актъяс серти сiйö мыжысь, мый лыддьыссьö Россия Федерацияса öнiя уголовнöй кодексöн преступлениеöн.

Депутатö кандидатъяслöн да кырымпасъяс чукöртысь мортлöн оланiнпас йылысь юöръясын индыссьö Россия Федерацияса субъектлöн, карлöн, районлöн, олан пунктлöн ним. Пример вылö: Коми Республика, Сыктывкар либö Коми Республика, Емдiн район, Айкатыла сикт.

Коми Республикаын

бöрйысьöмъяс да референдумъяс йылысь»

Коми Республикаса Оланпас дорö

3 содтöд

## КЫРЫМАСЯН ЛИСТ

Ми, улынджык кырымасьысьяс, ошкам депутатö кандидатöн \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(муниципальнöй юкöнса бöрйöм орган ним)

№-а\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бöрйысян кытш кузя

 (бöрйысян кытш ним)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (кандидатлöн ним, вич, ов)

кодi чужис 19\_\_\_\_вося \_\_\_\_\_\_\_\_\_\_»\_\_\_»лунö,

кодi уджалö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(чин, уджаланiн, вöчан удж)

кодi олö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(оланiнпас)

кодi вöзйыссьö \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(бöрйысян öтувöн,

асьсö вöзйöмöн)

(кандидатыс кö депутат да вöчö ассьыс уджмогъяссö оз пыр,

то пасйыссьö та йылысь юöрыс бöрйöм органлысь нимсö индöмöн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(вештытöм либö бырöдтöм сидимосьт йылысь юöръяс, политическöй партияö, общественнöй öтувö кандидатлöн пырöм йылысь юöръяс, сылöн шыöдчöмын кö индöма баллотируйтчöм йылысь согласие)

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан во(18 арöсын –чужан лун да тöлысь) | Паспорт либöсiйöс вежысь документ серияда номер | Оланiн пас | Кырымпас пыртан кадпас | Кырымпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

#### Кырымасян листсö эскöда:

(ов, ним, вич, чужан кадпас,

олан места, паспорт либö сiйöс вежысь документ серия да номер,

 кырымпасъяс чукöртысь мортлöн кырымпас да сiйöс вöчан кадпас)

Кандидат\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ов, ним, вич, ас киöн вöчöм кырымпас

да сiйöс вöчан кадпас)

Пасйöд. Кырымасян листын кö юöрас пасйöма, мый кандидатлöн эм вештытöм да бырöдтöм судимосьт, кырымасян листын индыссьö Россия Федерацияса уголовнöй кодексысь статьяса (статьяясса) номер (номеръяс) да ним (нимъяс), мый (мыйяс) серти кандидатсö судитöма, а сiдзжö Россия Федерацияса уголовнöй кодексысь статья (статьяяс), мый примитöма ССР Союзса да союзнöй республикаясса уголовнöй законодательстволöн подувъяс серти, йöзмуса государствоясса оланпаслöн статья (статьяяс) серти, кандидатсö кö вöлi судитöма индöм законодательнöй актъяс серти сiйö мыжысь, мый лыддьыссьö Россия Федерацияса öнiя уголовнöй кодексöн преступлениеöн.

Депутатö кандидатлöн да кырымпасъяс чукöртысь мортлöн оланiнпас йылысь юöръясын индыссьö Россия Федерацияса субъектлöн, карлöн, районлöн, олан пунктлöн ним. Пример вылö: Коми Республика, Сыктывкар либö Коми Республика, Емдiн район, Айкатыла сикт.

Коми Республикаын

бöрйысьöмъяс да референдумъяс йылысь»

Коми Республикаса Оланпас дорö

3 содтöд

## КЫРЫМАСЯН ЛИСТ

Муниципальнöй юкöнса бöрйöм органö депутатъясöс

(муниципальнöй юкöн ним)

20\_\_\_\_вося \_\_\_\_\_\_\_\_\_\_»\_\_\_» лунö бöрйöм

Кандидатъяслысь списоксö эскöдöма

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(муниципальнöй юкöнса бöрйысян комиссия ним)

20\_\_\_вося\_\_\_\_\_\_\_\_\_\_\_»\_\_\_\_» лунö

Ми, улынджык кырымасьысьяс, ошкам депутатö кандидатъяслысь вöзйöм список \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(муниципальнöй юкöн ним)

öтувъя бöрйысян кытш\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (политическöй партия ним)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кандидатъяс списокö пырöны:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кандидатлöн ов, ним, вич, чужан кадпас, уджаланiн (служитанiн),

öнiя чин (вöчан удж), олан места, вештытöм либö бырöдтöм сидимосьт йылысь юöръяс, политическöй партияö, общественнöй öтувö кандидатлöн пырöм йылысь юöръяс, сылöн шыöдчöмын кö индöма баллотируйтчöм йылысь согласие)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан во(18 арöсын –чужан лун да тöлысь) | Паспорт либöсiйöс вежысь документ серияда номер | Оланiн пас | Кырымпас пыртан кадпас | Кырымпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

Кырымасян листсö эскöда:

(ов, ним, вич, чужан кадпас,

олан места, паспорт либö сiйöс вежысь документ серия да номер,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кырымпас чукöртысь мортлöн кырымпас да сiйöс вöчан кадпас)

Бöрйысян öтувöс уполномочитöм петкöдлысь:

(ов, ним, вич, ас киöн вöчöм

кырымпас да сiйöс вöчан кадпас)

Пасйöд.Кырымасян листын кö юöрас пасйöма, мый кандидатлöн эм вештытöм да бырöдтöм судимосьт, кырымасян листын индыссьö Россия Федерацияса уголовнöй кодексысь статьяса (статьяясса) номер (номеръяс) да ним (нимъяс), мый (мыйяс) серти кандидатсö судитöма, а сiдзжö Россия Федерацияса уголовнöй кодексысь статья (статьяяс), мый примитöма ССР Союзса да союзнöй республикаясса уголовнöй законодательстволöн подувъяс серти, йöз муса государствоясса оланпаслöн статья (статьяяс) серти, кандидатсö кö вöлi судитöма индöм законодательнöй актъяс серти сiйö мыжысь, мый лыддьыссьö Россия Федерацияса öнiя уголовнöй кодексöн преступлениеöн.

Депутатö кандидатъяслöн да кырымпасъяс чукöртысь мортлöн оланiнпас йылысь юöръясын индыссьö Россия Федерацияса субъектлöн, карлöн, районлöн, олан пунктлöн ним. Пример вылö: Коми Республика, Сыктывкар либö Коми Республика, Емдiн район, Айкатыла сикт.

Коми Республикаын

бöрйысьöмъяс да референдумъяс йылысь»

Коми Республикаса Оланпас дорö

5 содтöд

## КЫРЫМАСЯН ЛИСТ

Ми, улынджык кырымасьысьяс, ошкам депутатö кандидатöн \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(меставывса асвеськöдлан бöрйöм чина мортлöн ним)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (кандидатлöн ним, вич, ов)

кодi чужис 19\_\_\_\_вося \_\_\_\_\_\_\_\_\_\_»\_\_\_»лунö,

кодi уджалö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(чин, уджаланiн, вöчан удж)

кодi олö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(оланiнпас)

кодi вöзйыссьö \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(бöрйысян öтувöн, асьсö вöзйöмöн)

(кандидатыс кö депутат да вöчö ассьыс уджмогъяссö оз пыр,

то пасйыссьö та йылысь юöрыс бöрйöм органлысь нимсö индöмöн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(вештытöм либö бырöдтöм сидимосьт йылысь юöръяс)

(политическöй партияö, общественнöй öтувö кандидатлöн пырöм йылысь юöръяс, сылöн шыöдчöмын кö индöма баллотируйтчöм йылысь согласие)

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан во(18 арöсын –чужан лун да тöлысь) | Паспорт либöсiйöс вежысь документ серияда номер | Оланiн пас | Кырымпас пыртан кадпас | Кырымпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

#### Кырымасян листсö эскöда:

(ов, ним, вич, чужан кадпас,

олан места, паспорт либö сiйöс вежысь документ серия да номер,

 кырымпасъяс чукöртысь мортлöн кырымпас да сiйöс вöчан кадпас)

Кандидат\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ов, ним, вич, ас киöн вöчöм кырымпас

да сiйöс вöчан кадпас)

Пасйöд. Кырымасян листын кö юöрас пасйöма, мый кандидатлöн эм вештытöм да бырöдтöм судимосьт, кырымасян листын индыссьö Россия Федерацияса уголовнöй кодексысь статьяса (статьяясса) номер (номеръяс) да ним (нимъяс), мый (мыйяс) серти кандидатсö судитöма, а сiдзжö Россия Федерацияса уголовнöй кодексысь статья (статьяяс), мый примитöма ССР Союзса да союзнöй республикаясса уголовнöй законодательстволöн подувъяс серти, йöзмуса государствоясса оланпаслöн статья (статьяяс) серти, кандидатсö кö вöлi судитöма индöм законодательнöй актъяс серти сiйö мыжысь, мый лыддьыссьö Россия Федерацияса öнiя уголовнöй кодексöн преступлениеöн.

Депутатö кандидатлöн да кырымпасъяс чукöртысь мортлöн оланiнпас йылысь юöръясын индыссьö Россия Федерацияса субъектлöн, карлöн, районлöн, олан пунктлöн ним. Пример вылö: Коми Республика, Сыктывкар либö Коми Республика, Емдiн район, Айкатыла сикт.

Коми Республикаын

бöрйысьöмъяс да референдумъяс йылысь»

Коми Республикаса Оланпас дорö

6 содтöд

## КЫРЫМАСЯН ЛИСТ

(мутас ним, кöнi

артавсьö нуöдны референдум)

|  |  |  |
| --- | --- | --- |
| Водзмöстчысь котырöс пасъян кадпас | Эскöдан гижöдлöн пасъян номер | Водзмöстчысь котырöс пасйысь бöрйысян комиссиялöн ним |
|  |  |  |

Ми, улынджык кырымасьысьяс, ошкам референдум нуöдöм кузя водзмöстчöмсö татшöм юалöм (юалöмъяс) кузя:

\_\_\_\_\_\_\_\_\_\_\_\_\_\_­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан во(18 арöсын –чужан лун да тöлысь) | Паспорт либöсiйöс вежысь документ серияда номер | Оланiн пас | Кырымпас пыртан кадпас | Кырымпас |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |

Кырымасян листсö эскöда:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ов, ним, вич, чужан кадпас, оланiнпас,

паспорт либö сiйöс вежысь документ серия да номер,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кырымпас чукöртысь мортлöн кырымпас да сiйöс вöчан кадпас)

#### Референдум нуöдöм кузя водзмöстчысь группалöн уполномоченнöй:

(ов, ним, вич, ас киöн вöчöм кырымпас да сiйöс вöчан кадпас)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Пасйöд.

Кырымпас чукöртысь мортлöн оланiнпас йылысь юöръясын индыссьö Россия Федерацияса субъектлöн, карлöн, районлöн, олан пунктлöн ним. Пример вылö: Коми Республика, Сыктывкар либö Коми Республика, Емдiн район, Айкатыла сикт.

Исакова 122 640 пас